NOVA STRANICA U ISTORIJI KK PARTIZAN: Crno-beli prave plan za povratak u evropski vrh, uz pomoć države stiže nikad zvučnije trenersko ime!? - Adresar Sporta\nHome - Košarka - NOVA STRANICA U ISTORIJI KK PARTIZAN: Crno-beli prave plan za povratak u evropski vrh, uz pomoć države stiže nikad zvučnije trenersko ime!?\nUzbudljivo leto je pred Košarkaškim klubom Partizan, tokom kog crno-belima predstoji renoviranje tima.\nEkipa je ove sezone beležila rezultate dalko ispod očekivanih, zbog čega će uslediti promene, kako kada je u pitanju igrački kadar, tako i na klupi. Aleksandar Matović je bio četvrti i poslednji trener ‘parnog valjka’, koji je uspeo koliko-toliko da podigne tim, ali on nije rešenje koja uprava na čelu s predsednikom Ostojom Mijailovićem i sportskim direktorom Zoranom Savić, vidi kao trajno.\nZbog toga se traži novi trener, a kako HotSport saznaje, odluka je pala da to bude Željko Obradović. Crno-beli spremaju ozbiljnu ponudu za najboljeg evropskog trenera u vidu renoviranja tima i značajnog višeg budžeta, koja bi ga privolela da se vrati u Partizan. Iako se Obradoviću u ovom momentu ne radi, već želi da vreme provodi u svom Čačku i uživa u košarci van terena, a uprava kluba će se potruditi da uz pomoć države obezbedi najbolje uslove za Obradovića, a sve u cilju dobrobiti domaće košarke.\nLegendarni Željko Obradović večeras bodri svoj #KKPartizan#7DAYSEuroCup pic.twitter.com/AYEcdvTQWc\nNajtrofejniji evropski stručnjak je bez angažmana gotovo godinu dana, otkako je napustio Fenerbahče. On je posle sedam uspešnih godina napustio grad na Bosfooru, s kojim je četiri puta bio prvak Turske, po tri puta osvajač Kupa i Superkupa, a najveći uspeh u istoriji kluba ostvaren je 2017. kada je osvojena Evroliga.\nOve godine se navršava 37 godina otkako je Obradvoić prvi put kao igrač obukao crno-beli dres, a trenersku karijeru započeo je na istom ovom mestu 1991. sa kojim je u debitantskoj sezoni postao prvak Evrope i ispisao najznačajnije stranice istorije, a kasnije je još osam puta osvajao Evroligu. Radio je još u Huventudu, Real Madridu, Benetonu, Panatinaikosu i Fenerbahčeu.\nOvo je tim Italije za napad na OI! U Beograd NE STIŽU najzvučnija imena, četvoricu Teo dobro poznaje, a tu je i Bobijev saigrač!


Porodica Džejkobs nosi implante\nKrstarica 17. maja 2002. 00:00\nUređaj VeriChip (na slici), veličine zrna pirinča, implantira se u nadlakticu ili rame pod lokalnom anestezijom, ne ostavljajući nikakve tragove. Sličan je uređaju koji se koristi u SAD-u za lociranje i identifikaciju kućnih ljubimaca. Originalno je namenjen pacijentima sa ugrađenim pejsmejkerom ili nekim drugim medicinskim uređajem, a omogućuje slanje informacija o zdravstvenom stanju obolelog bolničkom osoblju. Na ovaj način, lekari i ostali medicinski radnici mogu biti upozoreni na pogoršanje ili alergiju pacijenta. Implant je delo amričke kompanije Applied Digital Solutions, koja je nedavno svoj izum ugradila u članove porodice Džejkobs, prvih dobrovoljaca koji su pristali da testiraju ovaj uređaj.\nDžefri (48), Lesli (46) i Derek (14) nose implante koji sadrže njihovu medicinsku istoriju, a na ovaj korak su se odlučili zbog zdravstvenih problema koje ima otac porodice. Jednom prilikom, kada se našao u nesvesnom stanju na odeljenju hitne pomoći, ni supruga ni sin nisu znali napamet istoriju njegove bolesti, niti sve lekove koje je prethodno uzimao, što je znatno usporilo pružanje odgovarajuće pomoći. Pomoću implanta, koji sadrži sve značajne medicinske podatke, i ručnog kompjutera koji poseduje medicinsko osoblje, moguće je iščitati jedinstveni broj nosioca implanta i, kontaktiranjem baze podataka na Internetu, doći do svih neophodnih podataka o pacijentu.\nIako u ovom trenutku klinike u Sjedinjenim Državama nisu opremljene odgovarajućom tehnikom putem koje bi osoblje moglo da iščitava podatke iz implanta, postoji dogovor o primeni tehnologije u 13 klinika u gradu Boka Ratonu, u Floridi, gde živi porodica Džejkobs. Ipak, mnogo je protivnika ovakve tehnologije koji smatraju da implant može da posluži i za skladištenje ličnih podataka a, u kombinaciji sa GPS tehnologijom, i za praćenje osoba koje ovakav uređaj nose. Kompanija Applied Digital Solutions ne krije da je takva primena moguća – njen proizvod pod imenom Digital Angel, koji kombinuje GPS tehnologiju i servis za nadzor i praćenje, pre svega je nastao radi kontrolisanja obolelih od Alchajmerove bolesti, koji se lako gube, ali i zatvorenika na uslovnoj slobodi. Komplet se sastoji od sata koji se nosi na ruci i uređaja veličine pakle cigareta koji se nosi o pojasu, kao pejdžer.\nOvakav sistem će, u trima državama Južne Amerike, početi da se koristi i za lociranje i pronalaženje otetih. Naime, države Južne Amerike poslednjih godina postale su poznate po brojnim otmicama: samo u Kolumbiji, koja je rekorder na listi rizičnih zemalja, godišnje bude oteto oko 3.000 ljudi. Kompanija Applied Digital Solutions je, odgovarajući na interesovanje firmi za bezbednost iz nekoliko država Latinske Amerike, odlučila da svoje proizvode ponudi ovom tržištu. Svoju primenu tu će naći i proizvod VeriChip, koji nosi porodica Džejkobs. U kombinaciji sa sistemom Digital Angel moguće je utvrditi ne samo poziciju osobe već i njeno zdravstveno stanje, te otkriti da li je osoba u svesnom stanju ili drogirana.


Knjiga "Umetnost nege" - Videna doo\nKnjiga “Umetnost nege”\nSve oblasti obuhvataju preporučene nege u profesionalnom smislu, ali pružaju i savete kako na prirodan način postići željene rezultate.\nPodstaknuta predlozima mojih bivših učenika, sada vrlo uspešnih poslovnih žena i velikih prijatelja, napisala sam knjigu gde na jednom mestu mogu da se nađu saveti iz raznih oblasti lične nege.\nIz svog bogatog, višedecenijskog iskustva u nezi i lečenju kože, odabrala sam najinteresantnije teme. Primetila sam da postoje brojne nedoumice kako i u kojoj prilici postupiti pri izboru šminke, manikira, odabira parfema, pa čak i za primenu raznih dijeta. Pokušala sam da u jasnom i kratkom obliku dam odgovore,\nBiti negovan ne traži veliko odricanje i previše vremena. Važno je da nega bude kontinuirana i u pravo vreme. Treba da se odabere za svaki uzrast ono što odgovara, bez bilo kakvih preterivanja.\nAko svakoga dana pružamo sebi samo pola sata, vreme koje će biti samo naše, vreme kada smo posvećeni sami sebi, verujte mi, bićete mnogo zadovoljniji i samouvereniji. Lepše ćete se radovati sreći i uspesima svojih najmilijih. Širićete pozitivnu energiju oko sebe, u svom domu, na ulici, na poslu, svuda, jer niste nezadovoljni sobom i svojim izgledom.\nPreporučujem Vam ovu knjigu za Vašu kućnu biblioteku u nadi da ćete pronaći neke dobre i korisne savete.\nDragana Višnjić, autor\nUkoliko ste zainteresovani za obuku ili više informacija o uslugama koje Videna pruža kontaktirajte nas putem telefona ili mejla:


Makedonija: incidenti se (ne) očekuju\nPredstavnici albanske i srpske etničke zajednice u Makedoniji različito gledaju na moguće posledice proglašenja nezavisnosti Kosova, kada je u pitanju teritorija Makedonije. Srbi očekuju provokacije, a Albanci ne.\nI dok Albanci očekuju slavlje, Ivan Stojiljković, predsednik Demokratske partije Srba u Makedoniji skuplja potpise poslanika za predlaganje deklaracije kojom bi Sobranje osudilo narušavanje postojećih granica država. Stojiljković kaže da očekuje provokacije od strane Albanaca koji žive u Makedoniji.\n"Srbi u Makedoniji će sačuvati svoj mir, skoro sigurno, ali nismo sigurni da će druga strana pokazati razum, kao što nije pokazivala ni do sada. Iz tog aspekta, pozivam Srbe da ostanu mirni, da sačekamo razvoj događaja, pa tek onda da možemo preduzeti neke mere kojima bi se zaštitili ukoliko budemo provocirani"\nSasvim suprotnog mišljenja je poslanik iz redova Demokratske unije za integraciju Azis Polozani. On odbacuje mogućnost da bi Albanci mogli da izazivaju Srbe, ali i obratno:\n"Ne očekujem da budemo provocirani od strane Srba u Makedoniji. Možda u sklopu nekih aktivnosti koji bi bili dirigovani iz Beograda, neka grupa bi želela da izazove nešto, čime bi argumentovala svoje stavove."\nIpak, Polozani kaže da nije isključena euforična reakcija kod njih i obratna kod Srba:\n"Ali mislim da ni jedna ni druga reakcija neće biti tog nivoa da mogu izazvati međusobne, niti opšte neželjene efekte. Mislim da su u Makedoniji svi svesni potrebe zaokruživanja tog procesa."\nBezbednosni eksperti, pak, kažu da nema mogućnosti za destabilizaciju zemlje izazvane od pripadnika etničkih zajednica. Profesor na vojnoj akademiji u Skoplju Stojan Kuzev:\n"Mislim da ove manjinske nacionalne zajednice u Makedoniji imaju izgrađeno dovoljno državnog identiteta da su građani Republike Makedonije i ne očekujem neke događaje koji bi bili turbulentni i značili bi narušavanje bezbednosnog stanja."


Nenad Čanak: Ivica Dačić je primer modernog kvislinga – Balkanekspresrb.rs\nNakon 2000. i okretanja leđa, do tada neprikosnovenom šefu, Miloševiću, Dačić postaje „šampion“ tranzicije. Na različite načine učestvuje u svim petooktobarskim vladama od 2004. Njegova tranziciona režimska aktivnost praćena je brojnim aferama od „kofera“ do „banane“\nPREDSEDNIK LSV Nenad Čanak u svom obraćanju medijima navodi „da nisu tragični i veoma štetni po javni interes Srbije, poslednji provokatorski i huškački istupi Ivice Dačića mogli bi se svrstati u neprimerene novogodišnje šale. Međutim, teške uvrede na račun susednih država ponovo uvode čitav region u stanje ratne psihoze“.\nČanak dalje navodi da Ivici Dačiću ratno huškanje i izazivanje sukoba, koje posle prati sa bezbedne udaljenosti, ne bi bilo prvi put:\n„U vreme sukoba 90-ih, Ivica Dačić je bio portparol režima koji je ratove poveo i finansirao. Ne samo da se od politike zločina nije ograđivao, već je na najbrutalniji način tu politiku zastupao, branio i pomovisao. Nije preterano reći da je u to vreme Ivica Dačić bio portparol zločinaca i zločina. Nakon 2000. i okretanja leđa, do tada neprikosnovenom šefu, Miloševiću, Dačić postaje „šampion“ tranzicije. Na različite načine učestvuje u svim petooktobarskim vladama od 2004. Njegova tranziciona režimska aktivnost praćena je brojnim aferama od „kofera“ do „banane“.\nDanas Ivica Dačić, osim što provodi vreme na slobodi zbog nedostatka dokaza ili političke volje za procesuiranjem, predstavlja i zaštitnika interesa jedne strane države. I, verovatno, u njeno ime, jer to nije interes Srbije, ponovo našu zemlju zavađa sa gotovo svim susedima. Ne krijući previše da su mu bliži interesi režima u Kremlju, nego javni interes građana Srbije, Ivica Dačić je primer modernog kvislinga koji bez stida promoviše tuđe interese i još ih predstavlja kao patriotizam.\nLiga socijaldemokrata Vojvodine, kao dosledna antifašistička i antiratna stranka, borila se i boriće se protiv svih nacionalizama i svih ratnih huškača i podstrekača sukoba.\nDa je u Srbiji bila sprovedena lustracija, za koju se LSV najdoslednije zalagala, danas ne bismo došli u situaciju da nas Miloševićevi portparoli zločina ponovo svađaju sa susedima i huškaju na nove sukobe.\nZbog svega toga, Liga socijaldemokrata Vojvodine očekuje što skoriju smenu Ivice Dačića koji je izgubio i poslednje ostatke kredibiliteta da u bilo čije ime razgovara sa našim i evropskim okruženjem.\nNiko pristojan u svetu sa njim više ne želi da razgovara, pa ne vidimo kako bi on dalje mogao da vrši svoju dužnost minista spoljnih poslova.\nTakođe, pozivamo još jednom na usvajanje Zakona o lustraciji, a ako ne po tom, očekujemo da Ivica Dačić odgovara po Krivičnom zakoniku Srbije, zbog svega što je u prošlosti radio, i pre i posle 2000. Uvereni smo da dokaza još uvek ima dovoljno, navodi lider LSV Nenad Čanak.(Press LSV)♦\nTagsIvica Dačić LSV Nenad Čanak\nHorgoš: Albanci švercovali marihuanu


''Čuka'' dovela još dva pojačanja, slede odlasci - Sportske.net\n''Čuka'' dovela još dva pojačanja, slede odlasci\nTim sa Banovog brda najverovatnije zaključio listu zimskih pojačanja.\nRečeno, ispunjeno - Zvezdi stiglo pojačanje iz Čukaričkog!Bogosavac odlazi iz Čukaričkog, gde ćemo ga gledati na proleće?Fudbaleri Čukaričkog počeli pripreme, Kruniću jasan cilj!"Čuka" na testiranju, Krunić proziva u petakSuperliga regularna, sliku kvare samo dva detalja?!\nKako je saopšteno na zvaničnom klupskom sajtu, novi fudbaleri Čukaričkog postali su Luka Luković i Stefan Kovač.\nDvadesetdvogodišnji Luka Luković je nekadašnji Zvezdin omladinac, koji je kasnije prešao u Vojvodinu, zatim je nastupao za švajcarski Bil, OFK Bačku i belgijski Muskron.\n''Luka je već duže vremena trenirao sa nama, a angažovali smo ga u dogovoru sa stručnim štabom, koji je bio zadovoljni onim što je videli. Pre odlaska u Belgiju imao je odličnu sezonu u Bačkoj, što ga je preporučilo da potpiše za Muskron, odakle se vratio, s obzirom da nije mnogo igrao. Njegova pozicija je ofanzivni vezni, a može da igra na sva tri mesta u vezi, levo, desno, ili iza špica'', izjavio je Nenad Mirosavljević, sportski direktor Čukaričkog.\nStefan Kovač je tri godine mlađi, igra na poziciji zadnjeg veznog, a proteklu polusezonu proveo je u ekipi IMT, klubu sa kojim Čukarički ima sjajne odnose, s obzirom da je nekoliko mlađih igrača pozajmio trenutno drugoplasiranom timu Srpske lige grupa ''Beograd''.\n''Mlad je, 1999. godište, a Čukarički voli takve igrače. Uz to, ima već dve sezone igranja seniorskog fudbala, a takođe vidimo perspektivu u njemu, te je od danas naš je član'', istakao je Mirosavljević i na kraju dodao:\n''Kako sada stvari stoje, neće biti više dolazaka, a što se tiče odlazaka tu je sve otvoreno do kraja prelaznog roka'', zaključio je on.\nPre transfera Lukovića i Kovača, Čukarički je produžio ugovore sa golmanom Nemanjom Belićem i štoperom Stefanom Šapićem, a prvi profesionalni ugovori potpisani su sa omladincima Vasilijem Bakićem i Bojicom Nikčevićem.


Potpisivanje ugovora sa stipendistima Ministarstva za pitanja boraca i RVI zakazano za sutra\nIznos stipendije iznosi 580 KM za akademsku godinu.\nNa vanrednoj sjednici Vlade Unsko-sanskog kantona, održanoj jučer u Bihaću, usvojena je Odluka o visini sredstava i broju korisnika stipendija Ministarstva za pitanja boraca i RVI.\n-Ostali smo jedinstveni u stavu da svi studenti koji ispunjavaju uvjete konkursa dobiju stipendiju, pogotovo jer se radi o studentima iz boračkih populacija. Naša je i zakonska i moralna obaveza da tim mladim ljudima pomognemo da se školuju, a nakon provedene procedure uvjete konkursa je ispunilo 862 studeta, rekao je Dževad Malkoč, ministar za pitanja boraca i RVi u Vladi Unsko-sanskog kantona.\nRaspoređivanjem planiranih sredstava u budžetu na sve studente koji su ispunili uvjete za stipendiranje iznos stipendije iznosi 580 KM za akademsku godinu.\nStudente, korisnike stipendije Ministarstva za pitanja boraca i RVI Vlade USK ministar Malkoč je pozvao da u petak (5.oktobar) u 09:00 sati dođu u Kulturni centar u Bihaću kako bi popisali ugovore o stipendiranju, kako bi im mogla biti doznačena sredstva na njihove račune.


Za direktora RUGIP-a postavljeno Dodikovo kumče – Banjaluka24\n– Vlada Republike Srpske imenovala je Dragana Stankovića za v.d. direktora RUGIP-a, koji je sin Dodikovog kuma Budimira za koga odavno tvrde da je neformalni šef te institucije.\n– Vlada Republike Srpske imenovala je Dragana Stanković za vršioca dužnosti direktora Republičke uprave za geodetske i imovinsko-pravne poslove, saznaje BN.\nKako tvrdi naš izvo, partijsko iživljavanje nad institucijama u režiji SNSD se nastavlja, jer Dragan Stanković je imenovan ne kao stručan kadar, nego kao sin Budimira Stankovića, kuma predsjednika SNSD Milorada Dodika.\nTreba podsjetiti d se Stanković dovodi u vezu sa aferom oko zemljišta Poljoprivredne škole u Banjaluci a pored toga, nezvanični je “vladar” RUGIP-a otkada je na vlasti SNSD i Milorad Dodik.\nDODIK KAPITULIRAO: Evo šta je pravi razlog za Dodikov poraz\nGlavaš podnosi krivičnu prijavu protiv Džaferovića


Planinarsko biciklistički klub ,,Zmaj sa Radana“ jedan od najuspešnijih klubova - TV 4S\nPlaninarsko biciklistički klub ,,Zmaj sa Radana“ jedan od najuspešnijih klubova\nOd tv4s\t Poslednja obnova nov 30, 2019\nPlaninarsko biciklistički klub ,,Zmaj sa Radana“ jedan je od najmlađih, ali jedan od najuspešnijih klubova ove vrste u Srbiji.\nKako kaže Saša Dajević, potpredsednik kluba poslednja akcija bila je osvajanje Šopota najvišeg vrha Radana početkom novembra, na kojoj je blo prisutno 50 planinara iz cele zemlje. On podvači da je ova akcija imala za cilj i upoznavanje sa kulturno istirijskim značajem ove planine, a posebno lokaliteta Caričin grad.\nČlanovi ,,Zmaja sa Radana“ pripremaju se za osvajanje Mrkonjskog visa u blizini Sijarinske banje, a 15. decembra imaće akciju osvajanja Besne kobile kod Vranja.\nOvaj planinarski klub uspostavio je tesnu saradnju sa ostalim klubovima u zemlji i regionu, a kako podvači Dajević ima i veliku podršku lokalne samouprave.\nU Vučju je održan Tradicionalni 16. Festival Dečijih pesama u organizaciji Doma kulture Vučje i u saradnji sa Društvom učitelja i organizacijom ,,Prijatelji dece,,. Pokrovtelj ove manifestacje je Grad Leskovac.\nKako je naglasio direktor Doma kulture Vučje Bratislav Stanisavljević ove godine je na festivalu nastupilo 14 učenika leskovačkih osnovnih škola. Takmičenje je organizovano u dve kategorije i to za učenike od prvog do četvrtog i od petog do osmog razreda.Doprinos kvalitetu festivala dao je i kolektiv Muzičke škole,,Stanislav Binički,,.\nKako ističe organizator ova manifestacija će biti od naredne godine obogaćena i segmentom popularne muzike, što će dovesti do njenog omasovljenja.\nAkcija podele sadnica na leskovačkim pijacama


A. J. 8. maja 2018. 12:31\nPotpredsednik Vlade Srbije Rasim Ljajić izjavio je da je sa najvišim zvaničnicima Turske razgovarano o konkretnim projektima i dolasku novih investitora.\n„Najvažnija je izgradnja auto-puta Beograd—Sarajevo, potpisan je memorandum, odabrana je turska kompanija koja treba da radi projektnu dokumentaciju i da dâ predloge za finansijsku konstrukciju“, naveo je Ljajić za Prvu TV.\nPrema njegovim rečima, dogovorena je izgradnja puteva u Sandžaku, već ove nedelje će doći tehnička delegacija iz Turske i mislim da će već ove godine početi realizacija tog projekta.\nGovoreći o novim turskim investicijama, Ljajić je kazao da ima već nekoliko kompanija iz Turske koje nameravaju već ove godine da otvore svoje pogone. Reč je o Kraljevu, Lazarevcu, Malom Zvorniku, Požarevcu, Kragujevcu.\n„Sve kompanije su već u završnoj fazi, neke su počele pripremnu proizvodnju, a doći će i nove, i ne samo u tekstilni sektor, puno smo razgovarali tokom ove posete o investicijama u poljoprivredi, gde Turska vidi najveći potencijal za ulaganja u Srbiju“, naveo je Ljajić, a prenosi B92.


Udruženje Okular 28.08.2021.\nUdruženje Okular je 27. avgusta u Varvarinu održalo tribinu za mlade gde su prisutni imali mogućnost da se upoznaju sa omladinskim aktivizmom i omladinskom politikom iz različitih aspekata.\nNa tribini je prisustvovalo 37 osoba, kako mladih tako i predstavnika institucija kao što su Narodna biblioteka, dečiji vrtić PU Čarolija i predstavnici Saveta za mlade. Prisutnima se obratilo devet govornika, predstavnika organizacija koje se bave omladinskom politikom na lokalnom i nacionalnom nivou.\nPodatak da 50 posto mladih želi da napusti svoju državu radi dostojanstvenijeg i kvalitetnijeg života je prisutne vidno iznenadio. Ovaj i mnoge druge podatke iz Alternativnog izveštaja Krovne organizacije mladih Srbije (KOMS), predstavila je generalna sekterarka KOMS-a Miljana Pejić.\nStefan Maksimović, član udruženja Okular i koordinator tima za istraživanje, je predstavio rezultate sprovedene ankete o položaju i potrebama mladih u Ćićevcu. Rezultati ankete ukazuju da mladi u ovoj lokalnoj sredini smatraju srednjoškolsko obrazovanje neprikladnim, a većina mladih se izjasnila da bi napustila svoju opštinu.\nNedeljka Borojević iz Nacionalne asocijacija praktičara/ki omladinskog rada predstavila je istraživanje „Mladi u selu pod lupom” i govorila o potrebama mladih u ruralnim sredinama. Jedna od govornica je bila i Nevena Nikolić iz Beogradskog centra za ljudska prava koja je predstavila omladinski aktivizam i angažovanost mladih u urbanim sredinama. Svojim izlaganjem je zaključila da ne postoji značajna razlika između aktivizma u ruralnim i urbanim sredinama i da je jak motiv najbitniji pokretač promena.\nNa tribini je bilo reči i o ulozi roditelja u podsticanju omladinskog aktivizma, o čemu je govorila Goga Plemić iz udruženja građana Roditelj. Marijana Petronijević je predstavila rad kancelarije za mlade Čačak, a bivša članica Omladinskog odbora UNICEF-a, Jovana Janev, je podelila svoje iskustvo i predstavila rad platforme Volonteri na mreži. Aleksandar Stojanović, predstavnik Nacionalne asocijacije kancelarija za mlade, pohvalio je mlade iz Ćićevca i podržao otvaranje Kancelarije za mlade u ovoj lokalnoj zajednici.\nUčesnici tribine su zaključili da je postojanje Kancelarije za mlade i strateških dokumenata koji utvrđuju pravac razvoja omladinskih politika bitan ne samo za položaj mladih u Ćićevcu, već i za podsticanje lokalnog razvoja.


Dobrosav (Dobrica) Cosic / Dobrosav (Dobrica) Ćosić\nTema: Dobrosav (Dobrica) Cosic / Dobrosav (Dobrica) Ćosić\n12.06.2015, 03:03 #1\n► Dobrosav (Dobrica) Cosic / Dobrosav (Dobrica) Ćosić ◄\n(29.12.1921. - 18.05.1014.)\nDobrica Ćosić je rođen 29. decembra 1921. godine u selu Velika Drenova kod Trstenika. Školovao se u srednjoj Poljoprivrednoj školi „Sveti Trifun“ u Aleksandrovcu župskom, ali je prekinuo školovanje za vreme Drugog svetskog rata, maturski ispit je položio 16. oktobra 1942. u Srednjoj poljoprivednoj školi u Valjevu. Kasnije je završio Višu političku školu „Đuro Đaković“. U toku Narodnooslobodilačke borbe bio je politički komesar u Rasinskom partizanskom odredu, urednik lista „Mladi borac“ i član Pokrajinskog komiteta SKOJ-a Komunističke partije Jugoslavije za Srbiju. Posle oslobođenja je bio član AGITPROP-a Centralnog komiteta KP Srbije, a republički i savezni poslanik bio je 12 godina. Za poslanika je prvi put izabran 1945. godine, dobivši oko 6.800 glasova, ispred kandidata Zemljoradničke stranke sa 4.000 i kandidata Demokratske stranke sa 3.000 glasova. Jedan je od retkih koji su se javno usprotivili političkoj likvidaciji Aleksandra Rankovića.\nPrvi Ćosićevi prozni radovi nisu skrenuli naročitu pažnju književne kritike. U domaću i svetsku književnost ulazi 1951. godine sa svojim prvim delom „Daleko je sunce“. Ohrabren početnim književnim uspehom, Ćosić počinje uporno i istrajno da radi na upoznavanju moderne domaće i evropske proze i filozofske i sociološke naučne misli, što mu je omogućilo da svojim budućim delima dospe u vrh srpske književnosti i da značajno pregraniči nacionalne međe. Tako od 1951. godine Dobrica Ćosić postaje slobodan umetnik, književnik koji je napisao kultne romane: „Korene“, „Deobe“, „Vreme smrti" (tetralogija), „Vreme zla“ ("Grešnik“, „Otpadnik“, „Vernik“), „Vreme vlasti“, ali i mnoge druge. Od 14. februara do 26. aprila, Dobrica Ćosić je, kao član državne delegacije, bio saputnik predsedniku Jugoslavije Josipu Brozu Titu na brodu „Galeb“ kojim su obilazili afričke zemlje. Godine 1968. otvara pitanje Kosova čime izaziva pozornost članova iz CK. Postao je jedan od najpoznatijih opozicionara Josipu Brozu Titu posle razmimoilaženja sa njim. Dobrica Ćosić godine 1970. postaje član SANU, a u svojoj pristupnoj besedi je rekao „srpski narod dobijao u ratu, a gubio u miru“.\nGodine 2000. Dobrica je ušao u Narodni pokret Otpor, ali je kasnije je izjavio da to ne bi učinio da je znao da je Otpor finansiran iz inostranstva\nPreminuo je 18. maja 2014. u svojoj kući u Beogradu u 93-oj godini.\nDobrica Ćosić je prvi dobitnik Ninove nagrade 1954. za roman Koreni, a drugi put bio je njen lauerat 1961. godine za trilogiju Deobe. Uz Oskara Daviča i Živojina Pavlovića, jedan je od trojice književnika koji su ovu nagradu dobili više puta.\nDobrica Ćosić je nominovan za Nobelovu nagradu tri puta: 1983. i 1989. godine od strane francuskih i britanskih institucija. i 2011. 6. oktobra 2011. godine, došlo je do višečasovne kontroverze, kada je više medija, uključujući RTS, B92, ali i britanski "Gardijan", prenelo pogrešnu vest da je Ćosić zapravo dobio Nobelovu nagradu. Kada se saznalo da je pravi dobitnik švedski pesnik Tomas Transtremer, odgovornost za ovu dezinformaciju je preuzela grupa „Samoorganizovani veb aktivisti“, koja se protivi navodnom „opasnom uticaju političara i pisca Dobrice Ćosića“.


Valor Grupa | Valor Group\nMi smo Valor Group\nIdeja koja nas inspiriše je uspeh naših klijenata. Zato smo stvorili model koji integriše ulaganje u znanje, korporativno savetovanje i upravljanje investicijama. Na jednom mestu, u visoko motivisanom i posvećenom timu, pronađite i vi strateškog partnera za razvoj.\nProfesionalna edukacija obuhvata seminare, sistemske programe i pripremu za polaganje profesionalnih sertifikata u oblasti korporativnih finansija, bankarstva i prava.\nSavetodavna podška za korporativne klijente iz privrede i bankarstva u oblasti finansijskog, poreskog, pravnog i savetovanja u oblasti marketinga.\nO Valor Group\nValor Group je postavljen na načelima odgovornog i posvećenog poslovanja, sa ciljem da svojim klijentima obezbedi ozbiljnu, pouzdanu i kontinuiranu uslugu.\nValor Group predstavlja inovativni poslovni model koji integriše edukaciju, savetodavnu podršku i razvoj kroz upravljanje investicijama. Takav model danas, uvažavajući principe diskrecije naših klijenata, funkcioniše kroz tri stuba:\nEdukacija: Valor Akademija\nSavetovanje: Valor Finance, Valor Legal, Valor Tax i Valor Creative\nUpravljanje investicijama: Valor Invest\nDanas, Valor Group je prisutan u nekoliko zemalja u regionu, sa snažnom tendencijom daljeg širenja i razvoja.\nValor Group je deo švajcarske konsultantske kuće, Veco Group iz Lugana (vecogroup.ch). Svojom međunarodnom referencom i tradicijom dugom 40 godina, Veco čini važan temelj kvaliteta i pouzdanosti usluga koje su dizajnirane u skladu sa klijentovim potrebama.\nO Valor Akademiji\nPružamo usluge profesionalne edukacije iz oblasti korporativnih finansija i bankarstva.\nNaš cilj je da stalnim inoviranjem i unapređenjem usluga uspešno odgovorimo potrebama naših klijenata za novim znanjima i veštinama, gradeći dugoročnu i partnersku saradnju.\nNaši klijenti su brojne finansijske kompanije, institucije i preduzeća iz Srbije, Bosne i Hercegovine, Makedonije i Crne Gore.\nProgram Valor Akademije se sastoji od širokog spektra najaktuelnijih tema iz različitih oblasti finansija i bankarstva i karakteriše ga visok stepen interaktivnosti i spoj teorijskih osnova i praktičnih primera kroz analizu konkretnih studija slučaja.\nO Valor Konsaltingu\nValor Konsalting je deo Valor Group koji ima osnovni cilj da korporativnim klijentima omogući kvalitetnu i celovitu savetodavnu podršku.\nOsnovna načela Valor Konsaltinga su ozbiljna, posvećena i jasna usluga za naše klijente. Valor svoju poziciju pronalazi u domenu kvaliteta i posvećenog pristupa svojim klijentima.\nGlavni segmenti savetodavne podrške su u okviru Finansija, Pravnog savetovanja, Poreskog savetovanja i Marketinga. Na taj način Valor integriše sve ključne segmente poslovanja kako bi bio u mogućnosti da jasno odredi prioritet kritičnih tačaka za opstanak i razvoj preduzeća.\nEkspertski tim čine ljudi iz bankarskog sektora i privrede sa višegodišnjim iskustvom, kako u institucionalnom svetu, tako i u okviru malih preduzetničkih firmi. Takvo iskustvo omogućava da u potpunosti prilagodimo svoju uslugu potrebama naših klijenata.\nO Valor Investu\nValor Invest se bavi razvojem i upravljanjem investicionim pool-om za potrebe naših klijenata.\nUvažavajući načela profesionalnog upravljanja i vođenja portfolia, Valor Invest investitorima omogućava adekvatan odnos prinosa i rizika.\nSa referencom i znanjima iz oblasti Upravljanja rizikom i Portfolio upravljanja, Valor Invest je kompetentan partner za kreiranje i vođenje investicija, kako u zemlji tako i u regionu.\nAdresaMaglajska 24, 11000 Beograd, Srbija Telefon+381 11 3282 080 office@valorgroup.rs


SJAJAN ŠUTERSKI DAN Simonović trojkama razbio Beloruse\nKošarkaši Zenita savladali su u Sankt Peterburgu Cmoki sa 83:76 u 24. kolu VTB lige, a najzaslužniji za trijumf domaće ekipe bio je naš Marko Simonović sa 23 poena, šutirajući trojke 4/7.\nIako su bili veliki favoriti pre početka meča, nisu ovaj duel dobili lako košarkaši Zenita. Posle odličnog prvog poluvremena u kojem su stekli dvocifrenu prednost od 15 razlike - 53:38, vratili su se gosti u drugom delu meča.\nIpak, u nastavku je viđena odlična igra Belorusa, koji su dobili treći i četvrti period, ali to nije bilo dovoljno da se preokrene rezultat.\nZenit je ovim trijumfom obezbedio četvrtu poziciju pred plej-of i protivnik će mu biti Saratov, dok je Cmoki ostao bez plasmana u doigravanje i sezonu je završio na devetom mestu sa skorom 8-16, koliko ima i VEF, ali zbog boljeg međusobnog skora Letonci idu dalje.\nNajbolji u pobedničkoj ekipi bio je pomenuti Marko Simonović sa 23 poena, a pratio ga je Kajl Kjurik sa 20. Kod gostiju Kraviš je postigao 15, a imao je i 13 skokova.


Osuda zbog zločina kod Mostara 1993\nIzvor: B92, 01.Sep.2009, 23:30\nSarajevo -- Sud BiH pravosnažno je danas osudio Zijada Kurtovića na 11 godina zatvora zbog ratnog zločina u Drežnici kod Mostara 1993. godine.\nU aprilu 2008. Kurtović je proglašen krivim za ratni zločin protiv civila, ratnih zarobljenika i kršenje zakona i običaja ratovanja, a za svako od tih dela izrečena mu je kazna.\nDrugostepenom presudom Kurtović je osudjen za ratni zločin protiv stanovništva i uništavanje kulturnih i istorijskih spomenika, za koje >> Pročitaj celu vest na sajtu B92 << su mu utvrdjene kazne od devet, odnosno tri godine zatvora i jedinstvena kazna od 11 godina.\nKurtović je proglašen krivim po svih 11 tačaka optužnice, za zločine počinjene u oktobru 1993. nad vojnicima i civilima hrvatske nacionalnosti koji su bili zarobljeni u katoličkoj crkvi Svih svetih u Donjoj Drežnici kod Mostara.\nNepravosnažno je osudjen da je zajedno s drugim pripadnicima Armije BiH učestvovao u mučenju, maltretiranju, seksualnom zlostavljanju, ponižavanju zatvorenika i uništavanju verskog objekta u kojem su oni boravili.


[Balkanoscope]: LGBTQI+ zajednica bez slobode - European Western Balkans\nAutor EWB 24. 09. 2018.\nProšle nedelje, tokom godišnje beogradske Parade ponosa, skoro 2000 ljudi okupilo se u centru grada radi podrške ljudskim pravima i pravima LGBTQI+ zajednice u Srbiji, kao i suprotstavljanju predrasudama i stereotipima koji o njoj preovlađuju u Srbiji i na Balkanu. Pored građana Srbije, učestvovalo je i mnogo drugih iz zemalja regiona.\nBalkanoscope je razgovarao sa nekoliko aktivista iz regiona: Jovanom Ulićevićem iz Podgorice, Marijom Vuletić iz Sarajeva i Bekimom Asanijem iz Tetova o problemima gej zajednice u njihovim državama.\nPročitajte članak na engleskom i francuskom jeziku na sajtu Balkanoscope.eu\nBalkanoscope je zajednički projekat portala European Western Balkans i Evropskog fonda za Balkan, usmeren ka promovisanju ličnih priča pojedinaca koji se suočavaju sa zajedničkim problemima celog regiona. Njegov cilj je da da glas ovim ljudima koji se bore sa problemima koji decenijama nanose bol Balkanu i ometaju njegovu evropsku perspektivu. Portal postoji u dve verzije, engleskoj i francuskoj.\nBalkanoscopeBeograd PrajdEvropski fond za BalkanLGBT\nVučić u senci Zaeva\nEWB 15. 12. 2017. 14. 12. 2017.\nProgram “Evropski progres” – EU važan partner\n[EWB intervju] Pejović: Malo verovatan zajednički ulazak regiona u EU\nFilip Lukić 30. 05. 2017. 30. 05. 2017.


Za suzbijanje korupcije potrebna saradnja čitavog regiona\n„Korupcija i kriminal do sada su Srbiju koštali više od 700 miliona evra“, upozorio je prvi potpredsednik Vlade Srbije Aleksandar Vučić, najavivši nastavak obračuna države sa organizovanim kriminalom, uz još jedno ponavljanje obećanja da će 24 sporne privatizacije biti razrešene do kraja godine. Na tom polju, neophodna je saradnja čitavog regiona, dodao je ovaj zvaničnik Srbije, sa čime su saglasni i predsednici i članovi skupštinskih odbora za spoljne poslove Srbije, Hrvatske, Crne Gore i BiH, koji su zasedali u Beogradu.\n„Vlada Srbije iskazala je punu odlučnost u borbi protiv korupcije i organizovanog kriminala“, tvrdi prvi potpredsednik Vlade Aleksandar Vučić.\nVučić, koji je borbu protiv korupcije i rešavanje 24 sporne privatizacije na koje je ukazala EU, postavio kao prioritet broj jedan, rekao je da je do sada 89 osoba lišeno slobode, a da je Tužilaštvo krivične prijave pokrenulo protiv tri bivša ministra, 11 bivših direkotra javnih preduzeća, jednog aktuelnog direktora javnog preduzeća i nekoliko sudija i tužilaca.\nPonovo obećavši da će sve sporne privatizacije biti razrešene do kraja godine, Vučić je ukazao da je država do sada zbog tih kriminalnih dela pretrpela štetu veću od 700 miliona evra.\n„Želim da vas obavestim da ćemo mi ova 24 predmeta do kraja godine završiti u potpunosti. Mi smo kao Vlada Srbije iskazali punu odlučnost u borbi protiv organizovanog kriminala i korupcije. Najvaženije od svega je da postoji politička volja i da postoji jasan politički cilj, a to je zemlja bez korupcije i kriminala. Mi smo sada pripremili i Nacionalnu strategiju Republike Srbije za borbu protiv korupcije i mislim da smo postavili veoma visoke standarde. Nadam se da ćemo imati snage da to što smo postavili u strategiji, sprovedemo u delo“, rekao je Vučić\nPoslanici Skupštine Srbije su prethodnih dana usvojili Nacionalnu strategiju reforme pravosuđa od 2013. do 2018. godine, kao i Nacionalnu strategije za borbu protiv korupcije za isti period.\nMinistar pravosuđa Nikola Selaković izjavio je da je izuzetno bitno da su ove strategije pratili i akcioni planovi za njihovo sprovođenje, dodavši da je u oblasti pravosuđa gotovo 60 odsto skrininga potrebnog za proces pregovaranja sa EU već završeno.\n„Ako hoćete da vodite dobru, efikasnu i organozovanu borbu protiv korupcije, svakako da to nećete moći da uradite bez odgovornog, stručnog, nepristrasnog, efikasnog i dobrog, pravičnog pravosudnog sistema. Kroz te akcione planove, ne samo Strategije nego akcione planove, mi smo prošli gotovo 60 odsto skrininga koji nam sada sledi“, kaže Selaković.\nA za uspešnu borbu protiv korupcije i organizovanog kriminala, neophodna je i dobra regionalna saradnja u tim oblastima. To je zaključak i sastanka predsednika i članova skupštinskih odbora za spoljne poslove Srbije, Hrvatske, Crne Gore i BiH.\nPredsednik Odbora za vanjsku politiku hrvatskog Sabora Milorad Pupovac, ističući važnost saradnje, ta dva problema - korupciju i organizovani kriminal, nazvao je „opasnim fenomenima vremena u kome živimo“.\n„Sve to se zapravo čini sa jednom namjerom, a to je da u našoj regiji, na prostoru bivše Jugoslavije, po mogućnosti i šire, stvorimo oblik suradnje, stvorimo oblik međusobnoga partnerstva da bi smo naša društva učinili sigurnijim i pravednijim“, rekao je Pupovac.\nČlanica Komisije za vanjske poslove Parlamenta BiH Milica Marković poručila je da borba protiv korupcije i organizovanog kriminala mora biti konstanta.\n„Pitanje borbe protiv korupcije i organizovanog kriminala je važan posao i za zemlje koje pretenduju da postanu članice EU, ali isto tako i za one koji su već u EU, iako predstavnice EU nama postavljaju standarde koje treba da dostignemo. To svakako treba da uradimo zbog svog društva, zbog ambijenta unutar naših država“, kaže Marković.\nVasilije Lalošević iz Odbora za međunarodne odnose Skupštine Crne Gore, ukazao je da je osnov za borbu protiv organizovanog kriminala i korupcije - jaka politička volja.\n„Najbitnije od svega je da u našim zemljama postoji politička volja i jak otpor korupciji i organizovanom kriminalu, jer niti kriminal niti korupcija nemaju nacionali predznak, oni su univerzalni i veoma se dobro snalaze tamo gde im se država ne suprotstavi“, rekao je Lalošević\nAleksandar Vučić, prvi potpredsednik Vlade Srbije, zaključio je da je regionalna saradnja obaveštajnih službi, policija i tužilaštava podignuta na viši nivo, i da takva saradnja jača svaku od zemalja regiona i čitav region gura napred. „Ovaj region, u svakom slučaju, više nije sigurno mesto za pripadnike organizovanog kriminala i za one koji su učestvovali u procesu ili ostvarivanju različitih oblika najteže korupcije“, poručio je Vučić


Šabić: Verujem da nje bio napad, već slučaj\nBEOGRAD - "Bezumlja u ovoj zemlji imamo i previše. Zato moram da kažem, siguran sam da ovo nije posledica nikakvog politički inspirisanog napada."\nSuzlon Wind Energy BH dobio koncesiju za vjetroelektranu na Ivan Sedlu\nSARAJEVO - Prvi sljedeći korak je potpisivanje ugovora sa kompanijom Suzlon, a nakon toga je investitor dužan pribaviti sve vrste dozvola, poput okolišne, energetske i druge.\nŠabić: Nacrt zakona o zaštiti podataka o ličnosti daleko ispod nužnog nivoa\nBEOGRAD - Zakon o zaštiti podataka o ličnosti težište mora imati na zaštiti prava građana, a ne organa bezbednosti.\nBEOGRAD - Šabić izjavio da je to što predstavnici vlasti uporno ponavljaju neistinu da je on bilo kada i bilo gde rekao da "policija hoće da ga uhapsi" smišljen pokušaj destabilizacije poverenika kao nezavisne institucije.\nOSIJEK - Kada govorimo o lokalnom, osječkom tržištu, ono što je zanimljivo je kako bilježimo gravitiranje kupaca prema Osijeku, i to pretežito iz obližnjih slavonskih gradova.\nŠabić i Malinović kandidati opozicije za gradonačelnika Beograda\nBEOGRAD - Poverenik Rodoljub Šabić i general Sreto Malinović glavni kandidati za gradonačelnika opozicionog bloka koji čine DS i Pokret slobodnih građana.\nŠabić: Posao tužioca nije da preti već primenjuje zakon\nBEOGRAD - Poverenik je u pismu tužiteljki Zаgorki Dolovаc ukаzаo dа dopis Višeg jаvnog tužiocа u Beogrаdu koji je juče primio sаdrži insinuаcije \_"lišene bilo kаkvog činjeničnog ili prаvnog osnovа\_".\nBEOGRAD - "Jasno je da će me napadati oni koji smatraju da su vlasnici države, institucija, politike, sporta, medija, javnih preduzeća, biznisa, naših života i koji bi da im se niko drugačiji ne meša u posao", kazao je.\nNOVI SAD - "Nema van Srbije - ni u Briselu, ni u Pekingu, ni u Vašingtonu, ni u Moskvi - ljudi koji će da skinu grčeve sa naših lica, to možemo samo mi ovde", rekao je Janković.\nŠabić: Izjave Vučića i Gojković nekorektne i neosnovane\nBEOGRAD - Šabić je naveo da "ni premijerovo pominjanje nekakvih 'dvostrukih aršina', ni predsedničino 'nečuveno' nemaju nikakav osnov u pravnom ili činjeničnom stanju".\nBEOGRAD - Poverenik je utvrdio da MUP u zbirci podataka "Dnevni događaji" obradjuje podatke o prijavljenim krivičnim delima i prekršajima.\nŠabić: Savamalom da se bave policija i tužilaštvo, a ne premijer\nBEOGRAD - "Ne razumem da mi mesec i po dana nemamo pouzdanu informaciju o tome šta se dogodilo i to od organa koji su dužni da je daju."\nŠabić: Obaveza da se objasni Savamala sada još veća\nBEOGRAD - Poverenik Rodoljub Šabić nakon informacije o smrti svedoka rušenja u Hercegovačkoj ulici smatra da je obaveza nadležnih da rasvetle ceo slučaj "sada još veća".


„Javne funkcije su nespojive sa novinarstvom“, izjavio je danas direktor Centra za istraživačko novinarstvo (CINS) Branko Čečen, govoreći o izborima u Udruženju novinara Srbije (UNS).\nGostujući na televiziji N1, Branko Čečen je rekao da su izbori u UNS-u važni, jer Udruženje ima mnogo članova, kao i imovinu od koje živi, ali da je loše kada se kolege zbog izbora sukobe u javnosti.\n„Ako već sukob postoji i ako ćemo da se držimo standarda koji su zapisani u Kodeksu novinara Srbije – javne funkcije jesu nespojive sa novinarstvom. Gospodin Rakočević je prosto neki funkcioner u nekoj opštini “, rekao je Čečen.\nKomentarišući mišljenje Agencije za sprečavanje korupcije da nema nikakve smetnje da Živojin Rakočević, koji je kao direktor Doma kulture u Gračanici javni funkcioner, bude predsednik UNS-a, Čečen je naveo da Agencija ne uređuje Kodeks novinara. „Njima se obratio neko sa pitanjem da li je on funkcioner ili nije. Oni su rekli da jeste, ali ne na tom nivou da ne bi mogao da obavlja funkciju. To ne obavezuje UNS ni na koji način, a i novinare generalno“, rekao je Čečen.\nOn je rekao da novinari moraju da pokažu apsolutnu neutralnost. „Ne možeš biti neutralan novinar, a istovremeno funkcioner i služiti određenoj vladi. To znači da ste službenik te vlade, da više niste neutralni jer ste plaćeni od te vlade“, kazao je Čečen, koji je dodao da o tome ne bi trebalo da bude mnogo razgovora, ali da ukoliko ga bude bilo imamo problem sa novinarskim kodeksom.\nKandidaciona komisija UNS-a je, podsetimo, na osnovu člana 20. Statuta UNS-a odlučila da direktor Doma kulture u Gračanici Živojin Rakočević ne može da bude biran za predsednika UNS-a.\nAgencija za sprečavanje korupcije poslala obaveštenje Živojinu Rakočeviću u kome navodi da „nema zakonskih smetnji da pored javne funkcije direktora Doma kulture u Gračanici obavlja dužnost predsednika UNS-a“.\nUNS je, međutim, u reagovanju naveo da se državna Agencija umešala u izbore u UNS-u presuđujući ko može da bude kandidat za predsednika Udruženja i tumačeći Statut UNS-a na način koji odgovara državnom funkcioneru i bivšem članu odbora te agencije Rakočeviću. „Živojin Rakočević je javni funkcioner, što priznaje i Agencija, i kao takav u odnosu zavisnosti od državne vlasti. Državnim funkcionerima i službenicima, bili oni republički, pokrajinski ili lokalni, nije mesto na čelu UNS-a“, naveo je UNS u saopštenju.\nAgencija za sprečavanje korupcije Branko Čečen UNS Vladimir Radomirović Živojin Rakočević\n← Prisustvo na izbornoj skupštini UNS-a prijavilo više od dozvoljenog broja ljudi tokom pandemije\nRakočević podneo tužbu zbog poništenja odluke o kandidaturi za predsednika UNS-a →


Mogadiš: U eksploziji na pijaci stradalo 15 ljudi\nNajmanje 15 ljudi poginulo je u nedelju u eksploziji na pijaci u zapadnom delu Mogadiša, glavnog grada Somalije, rekao je policijski zvaničnik.\nKapetan Momahed Husein je rekao da je snažna eksplozija za koju se veruje da je izazvana automobilom bombom, raznela radnje i tezge s hranom u okrugu Madina u Mogadišu.\nOn je rekao da je u eksploziji povređeno više od 10 ljudi i da su njihove povrede teške.\nNiko nije preuzeo odgovornost za ovaj napad, međutim, radikalna grupa Al Šebab, ogranak Al Kaide u istočnoj Africi, često izvodi slične napade.\nIako su proterani iz velikih delova južne i centralne Somalije pripadnici grupe Al Šebab nastavljaju s gerilskim napadima u ovoj zemlji u Rogu Afrike.


Dodik: Predsjedništvo BiH da bude epicentar\n/ Plus / Politika / Dodik: Predsjedništvo BiH da bude epicentar\nN112.11.2018. u 10:55\nPredsjednik SNSD-a Milorad Dodik rekao je da će sa liderom HDZ-a Draganom Čovićem danas analizirati dosadašnju i dogovarati buduću eventualnu sardnju, s obzirom na to da je “HDZ najbolji predstavnik hrvatskog naroda u političkom smislu”.\n“SNSD je sa koalicionim partnerima nezaobilazan faktor politike, i ne samo u Republici Srpskoj, nego i na nivou BiH. U tom pogledu, treba da se susretnemo sa svima koji su politički partneri u Federaciji BiH”, rekao je Dodik za Nezavisne novine.\n“Ne očekujemo da je moguće da sprovodimo samo našu politiku, treba da bude politika koja bi mogla da bude od interesa za sve na nivou Bosne i Hercegovin u kapacitetu koliko BiH ima pravo da odlučuje o tim politikama”, poručio je Dodik, koji je i novoizabrani član Predsjedništva Bosne i Hercegovine iz srpskog naroda.\nGovoreći o formiranju vlasti u bh. entitetu Republika Srpska, Dodik je naveo da SNSD ne želi i neće dozvoliti da to bude priča o tome kome šta pripada, već se moraju sprovoditi politike.\nKomentarišući opoziciju u RS-u, koja je nakon pobjede SNSD-a “razbijena”, Dodik je rekao da je ovdje opoziciona borba shvaćena kao rušilačka, ali da to nije opozicija, već nešto sasvim drugo.\n“Treba da sjednemo kao grupa ozbiljnih ljudi i da vidimo šta u ovom nemirnom svijetu možemo da učinimo da budemo dio stabilnijeg društva. Takvi ljudi nam trebaju i iz opozicije, i iz vlasti, i van politike, svi oni koji imaju povjerenje u vrijednosti koje se grade u RS-u mogu da budu dio ekipe. Oni koji će praviti scene, performanse, neka ostanu na marginama društva i političkog života, a mislim da će tako i biti”, kaže Dodik.


Na nedeljnim protestima u Belorusiji privedeno više od 700 osoba - 12.10.2020, Sputnik Srbija\nNa nedeljnim protestima u Belorusiji privedeno više od 700 osoba\nViše od 700 ljudi privedeno je u Belorusiji na protestima 11. oktobra, saopštila je pres-služba Ministarstva unutrašnjih poslova zemlje. 12.10.2020, Sputnik Srbija\n© Sputnik / Sputnik / Uđi u foto-galerijuSukob pripadnika policije i demonstranata na protestima u Minsku\nViše od 700 ljudi privedeno je u Belorusiji na protestima 11. oktobra, saopštila je pres-služba Ministarstva unutrašnjih poslova zemlje.\nU Minsku su 11. oktobra protivnici aktuelnog predsednika Aleksandra Lukašenka održali još jednu protestnu akciju koja nije bila koordinisana sa vlastima – „Marš ponosa“. Protestne akcije održane su i u drugim gradovima zemlje.\n„U zemlji je 11. oktobra zabeleženo 25 protestnih akcija... Ukupno je u zemlji bilo oko 11 hiljada demonstranata. Zbog kršenja zakona o masovnim događajima zadržano je 713 građana“, navodi se u saopštenju MUP-a na Telegramu.\nPri tome je Ministarstvo skrenulo pažnju na činjenicu da se u poređenju sa prethodnim nedeljnim šetnjama broj demonstranata smanjio, ali se povećala „agresivnost ljudi, među kojima su bili predstavnici raznih ekstremnih grupa (anarhisti, ultras i drugi)“.\nMinistarstvo je primetilo da su pripadnici policije preduzeli neophodne mere za održavanje reda i obezbeđivanje javne bezbednosti.\nTakođe se dodaje da je bilo brojnih sukoba demonstranata i pripadnika policije.\n„Demonstranti su koristili unapred pripremljene palice i kamenje. Na području stele Minsk – grad heroj, aktivno se suprotstavljala grupa žena“, saopštila je portparolka MUP-a Olga Čemodanova.\nNakon predsedničkih izbora u Belorusiji, održanih 9. avgusta, počeli su masovni protesti opocizije. Centralna izborna komisija saopštila je da je na izborima pobedio Aleksandar Lukašenko. Beloruska opozicija ne priznaje te rezultate i smatra da je pobednica Svetlana Tihanovska.


U Tehničkoj školi i Gimnaziji Gradiška od ponedjeljka 23. marta onlajn nastava | Radio Gradiška 98,8 MHz\nU Tehničkoj školi i Gimnaziji Gradiška od ponedjeljka 23. marta onlajn nastava\nSrednje škole u Republici Srpskoj u ponedjeljak, 23. marta, treba da započnu izvođenje onlajn nastave.\nDirektor Tehničke škole Gradiška, Vlado Tomić u izjavi za Radio Gradišku rekao je da je na današnjem sastanku Aktiva škole donesena odluka da se teorijska nastava u Tehničkoj školi realizuje putem elektronskog dnevnika.\n” Predmetni profesori će plasirati sadržaje časova preko E-dnevnika, a učenici će preuzimati sadržaje i profesorima slati povratne informacije”, rekao je Tomić i dodao da će razredne starješine obavjestiti učenike o svim detaljima vezanim za ovaj oblik nastave.\nTomić je rekao da postoji mogućnost organizovanja i viber grupe za učenike koji ne budu u mogućnosti pratiti nastavu putem E-dnevnika.\nOnlajn nastava od ponedjeljka, 23.marta biće organizovana i u gradiškoj Gimnaziji. Direktorica Gimnazije, Snežana Kočić istakla je da će razredne starješine napraviti viber grupu sa učenicima svog odjeljenja gdje će objavljivati nastavne sadržaje.\n”Predmetni nastavnici će pripremati lekcije, testove za vježbanje i te materijale slati razrednim starješinama koji će ih dalje prosljeđivati učenicima”, navela je Kočić.\nOna je naglasila da će se nastava na daljinu odvijati po aktuelnom rasporedu časova koji je važio u školi prije prekida nastave.\nPriprema se teren za postavljanje...\nAdžić: Nama zaraženih virusom koro...\nOtvoreno XV pojedinačno šahovs...\nCIK: Lokalni izbori odgođeni z...


Lajčak: U Briselu o temama otvorenim na prethodnom sastanku\nSpecijalni predstavnik Evropske unije (EU) za dijalog Srbije i Kosova Miroslav Lajčak, najavio da će stručnjaci iz Beograda i Prištine na predstojećem sastanku, u četvrtak 17. septembra, raspravljati oko novih tema koje su njihovi politički lideri otvorili na prethodnom sastanku, održanom deset dana ranije.\n"Predsednik (Aleksandar) Vučić i premijer (Avdulah) Hoti su se složili da će njihovi pregovarači slediti rešavanje međusobnih finansijskih potraživanja i aranžmana za nevećinsku zajednicu. Obe teme su veoma kompleksne. Zbog toga ćemo sutra razgovarati o finansijskim zahtevima i aranžmanima za nevećinsku zajednicu", objavio je Lajčak na svom nalogu na Tviteru.\nĐurić: ZSO za Srbiju prva tačka\nDirektor Kancelarije za Kosovo Vlade Srbije Marko Đurić izjavio je da će „prva tačka dnevnog reda tokom sutrašnjeg dijaloga Beograda i Prištine“ u Briselu biti Zajednica opština sa srpskom većinom.\nOn je to napisao na Tviteru, odgovarajući na objavu Miroslava Lajčaka.\n"Hvala vam što ste domaćin sastanka. Prva tema na dnevnom redu sutra će biti Zajednica opština sa srpskom većinom. Bar za srpsku stranu. Ona koja se dogovorila pod olakšicama EU pre sedam i po godina", napisao je Đurić.\nU okviru teme koju EU naziva “aranžmanina za nevećinsku zajednicu na Kosovu”, predsednik Srbije je pokrenuo pitanje Zajednice Srpskih Opština na Kosovu.\nOve navode je takođe na kraju sastanka potvrdio i Vučićev sagovornik sa Kosova, premijer Avdulah Hoti.\nHoti se zalaže za “trajno” rešenje sa Srbijom, potvrđuje da će Zajednice biti deo sporazuma\nVučić i Tači će se ponovo sastati u evropskoj prestonici, 28. septembra kako bi održali novu rundu na najvišem političkom nivou.\nSpecijalni predstavnik EU je ranije najavio da će i naredni susret Vučića i Hotija biti posvećen raspravi oko otvorenih tema, budući da se radi o “osetljivim pitanjima”.\nVučić i Hoti poslednji put su se sastali u Briselu, 7. septembra. Razgovorima je prethodio sastanak u Vašingtonu, koji je završen 4. septembra, potpisivanjem ekonosmkog sporazuma u prisustvu predsednik Sjedinjenih Američkih Država Donalda Trampa (Trump).


NIKON objektiv 70-200MM F/2.8G AF-S ED VR II - Idealno.rs\nPočetna / Foto / Foto oprema / Objektivi / NIKON objektiv 70-200MM F/2.8G AF-S ED VR II\nNIKON objektiv 70-200MM F/2.8G AF-S ED VR II\nPonuda prodavnice bcgroup za proizvod 70-200mm f 2.8G ED VR II AF-S. Ispravnost cene i podataka proveri na internet stranici prodavnice.\nNIKON objektiv AF-S 24MM F/1.4G ED\nod 232.290,00 DIN\nNIKON objektiv PC-E MICRO 24MM F/3.5 D ED\nod 234.310,00 DIN\nNIKON objektiv 24-70MM F/2.8G AF-S\nod 212.090,00 DIN\nNIKON Obj 14mm f/2.8D AF IF-ED\nod 206.030,00 DIN\nCANON D SLD fotoaparat EOS 6D + 40MM STM GPS/WIFI\nod 259.990,00 DIN\nSONY fotoaparat ILCE-6000LB\nod 61.999,00 DIN\nCANON D SLR fotoaparat EOS 70D BODY WI-FI\nSONY Torbica za fotoaparat LCS-CSW\nod 2.750,00 DIN\nDužina fokusa (u mm) 70-200 mm\nMinimalna daljina izoštravanja 140 cm\nPrečnik (u mm) 77 mm\nTežina (u g) 1540 g\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za NIKON objektiv 70-200MM F/2.8G AF-S ED VR II i izberi najbolju. Objektivi iz kategorije Foto oprema je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda NIKON 70-200MM F/2.8G AF-S ED VR II i vidi da li ti odgovara ili pogledaj druge proizvode brenda NIKON. Opis i tehnički podaci proizvoda NIKON 70-200MM F/2.8G AF-S ED VR II se mogu razlikovati od onih u internet prodavnici u kojoj obavljaš kupovinu. NIKON objektiv 70-200MM F/2.8G AF-S ED VR II je dostupan u prodavnici bcgroup po ceni, koja je navedena pored svakog prodavca u meniju "Prodavnice".\nGarantne uslove za NIKON objektiv 70-200MM F/2.8G AF-S ED VR II proveri u prodavnici u kojoj nameravaš da obaviš kupovinu. Slika za NIKON 70-200MM F/2.8G AF-S ED VR II je simbolična, zato se pre kupovine u prodavnici uveri da je proizvod isti.\nŽižna daljina 70-200 mm\nKonstrukcija 21 elemenat u 16 grupa\nDimenzije O 87 x 209 mm\nMasa 1540 g\nOstalo Minimalna daljina fokusiranja 140 cm, VR II (Vibration Reduction) stabilizacija slike, sloj nanokristala, SWM (Silent Wave motor), filter 77 mm


Tipovi organizacione kulture - HR saveti - MojTim.com\nOrganizaciona kultura - Tipovi organizacione kulture\nOvu stranicu ste odštampali sa linka: http://www.mojtim.com/hr-saveti/Tipovi-organizacione-kulture/249/\nMatrica konkurentskih vrednosti i tipovi organizacione kulture\n(Ne)homogenost organizacione kulture u firmi\nBroj pregleda: 6461\nNesumnjivo je da između tipa organizacione kulture i uspešnosti preduzeća postoji veza. Naime, određenim promenama u organizacionoj kulturi moguće je poboljšati uspešnost preduzeća ukoliko promene idu u pravcu veće usklađenosti organizacione kulture sa ciljevima preduzeća.\nU literaturi se spominju različite podele organizacione kulture, od kojih je najpoznatija podela na četiri tipa:\nhijerarhijska organizaciona kultura (osnovna vrednost: kontrola),\ntržišna organizaciona kultura (tržište),\nklanska organizaciona kultura (saradnja) i\npreduzetnička ili ad hoc organizaciona kultura (kreativnost).\nNi za jedan tip organizacione kulture se ne može reći da je sam po sebi bolji od nekog drugog tipa. Međutim, ako posmatramo različite organizacione kulture s obzirom na određeni kontekst, onda možemo da zaključimo da je jedan tip organizacione kulture primereniji datom kontekstu od nekog drugog. Takođe, ne postoji preduzeće u kojem je prisutan samo jedan tip organizacione kulture, nego se obično radi o mešavini više tipova od kojih jedan tip dominira.\nPrve obimnije studije i istraživanja organizacione kulture sproveo je John Campbell (1974) sa saradnicima. Na osnovu tih istraživanja je identifikovano 39 najvažnih pokazatelja organizacione kulture i lista tih indikatora jeste od pomoći u određivanju tipa organizacione kulture u preduzeću, ali je ona zbog svoje dužine, ipak, nedovoljno praktična.\nUviđajući to, Robert Quinn i John Rohrbaugh (1983) su napravili reviziju rezultata dobijenih kroz različite studije na temu organizacione kulture i uspeli su da različite pokazatelje organizacione kulture svedu na dve osnovne dimenzije, na osnovu čega su kreirali 2x2 matricu koju su nazvali „okvir konkurentskih vrednosti" (The Competing Values Framework).\nPrva dimenzija na jednom svom kraju ukazuje na vrednost fleksibilnosti, diskrecije i dinamičnosti, a na drugom na vrednost stabilnosti, reda i kontrole.\nTo znači da neke organizacije pre svega insistiraju na organizacionoj prilagodljivosti, na organizacionim promenama i organizmičkim procesima unutar organizacije. Tipičan primer takvih organizacija su start-up preduzeća. Za razliku od njih, neke druge organizacije insistiraju na organizacionoj stabilnosti, predvidljivosti i mehanicističkim organizacionim procesima. Tipičan primer su državna preduzeća i institucije.\nDruga dimenzija na jednom svom kraju ukazuje na vrednost unutrašnje orijentacije, integracije i jedinstva, a na drugom svom kraju ukazuje na vrednost spoljašnje orijentacije, različitosti i nadmetanja.\nNaime, neke organizacije postaju efikasne kroz bavljenje sobom i sopstvenim organizacionim procesima, dok neke druge postižu efikasnost baveći se spoljašnjim okruženjem, tržištem i konkurencijom.\nHijerarhijska organizaciona kultura\nKarakteristično za hijerarhijsku organizacionu kulturu je da su uspostavljeni snažni mehanizmi kontrole. Obično ovaj tip organizacione kulture imaju velike birokratske organizacije kao što su državna preduzeća i institucije. U matrici konkurentnih vrednosti ovaj tip organizacione kulture je pozicioniran u donjem levom polju što znači da su osnovne odlike, odnosno vrednosti ovog tipa organizacione kulture: stabilnost, red i kontrola s jedne strane, i unutrašnji fokus, integracija i jedinstvo s druge strane.\nOsim toga, velik broj hijerarhijskih nivoa je karakterističan za ovaj tip organizacione kulture. U literaturi se kao primer preduzeća sa takvom organizacionom kulturom navodi Ford sa čak 17 nivoa rukovođenja.\nTržišna organizaciona kultura\nOrganizacije sa ovim tipom organizacione kulture su slične prethodnom tipu po tome što vrednuju stabilnost, red i kontrolu, ali za razliku od hijerarhijske organizacione kulture imaju spoljašnji fokus i više vrednuju različitost od integracije i jedinstva.\nSpoljašnji fokus podrazumeva da su ovakve organizacije pre svega usmerene na odnose sa dobavljačima, potrošačima, podugovaračima, konsultantima, raznim udruženjima, zakonodavcima i slično. Naime, ovakve organizacije veruju da su uspešni odnosi sa svim spoljašnjim tačkama oslonca od presudne važnosti za uspeh njihove kompanije.\nGeneral Electric se u literaturi navodi kao primer tržišne organizacione kulture i često se citira generalni direktor Jack Welch koji je rekao da će svaki divizion koji nije tržišni lider ili supersledbenik biti odmah prodat. Tako da, jasno je da se u ovoj organizacionoj kulturi vrednuju pre svega poslovni rezultati, a mnogo manje sofisticiranost samih poslovnih procesa.\nKlanska organizaciona kultura\nOvaj tip organizacione kulture je sličan hijerarhijskoj organizacionoj kulturi po unutrašnjem fokusu i integraciji kao ključnoj vrednosti. Ali za razliku od hijerarhijske organizacione kulture akcenat mnogo više stavlja na fleksibilnost i diskreciju nego na stabilnost i kontrolu.\nU stvari organizacije sa ovim tipom organizacione kulture imaju timski pristup rešavanju problema. U takvim firmama u nekom smislu vlada porodična atmosfera, a osnovne vrednosti su jedinstvo, solidarnost, prijatan radni ambijent, posvećenost i lojalnost.\nPreduzetnička ili ad hoc organizaciona kultura\nOvaj tip organizacione kulture je sličan klanskoj organizacionoj kulturi po tome što vrednuje fleksibilnost, ali pri tome ne deli i isti unutrašnji fokus. Preduzeća sa ovim tipom organizacione kulture su okrenuta ka spolja i neprekidno tragaju za novim mogućnostima, razvijaju nove proizvode , usluge i uspostavljaju nove odnose.\nGoogle je najbolji primer preduzeća sa preduzetničkom organizacionom kulturom. Između ostalog, upravo zahvaljujući takvoj organizacionoj kulturi ima brz razvoj novih usluga i lidersku poziciju na tržištu.\nTreba imati u vidu da nemaju svi sektori u jednom preduzeću istu organizacionu kulturu. Tako, na primer, u preduzeću u kojem dominira hijerarhijska organizaciona kultura, sektor komercijale može da ima tržišnu organizacionu kulturu, sektor razvoja preduzetničku organizacionu kulturu, a sektor ljudskih resursa klansku organizacionu kulturu. Do tog zaključka da organizaciona kultura nije homogena prvi su došli profesori organizacionih nauka Martin i Siehl (1983), Louis (1983) i Gregory (1983).\nSa druge strane, Shein (1999) zaključuje da to nije nužno disfunkcionalno, već naprotiv olakšava organizaciji da posluje u različitom okruženju koje u nekim slučajevima zahteva funkcionalni pristup u rešavanju problema, a u nekim drugim slučajevima je usmerenost na proizvod, tržište ili na određenu geografsku lokaciju primerenije.\nNa primer, Sandy Fekete, autor knjige „Kompanije su i ljudi" (Companies are People, Too), iznosi rezultate istraživanja kojim je u 57 korporacija registrovano da su različiti timovi u tim kompanijama imali 81% vremena različitu organizacionu kulturu u odnosu na dominantnu kulturu svoje organizacije.


El Čapo zainteresovaniji za flert sa glumicom nego za film o sebi\nM. D. 15. januara 2016. 08:00\nTranskripti sms poruka koje su izmenjivali meksički narko bos Hoakin „El Čapo“ Gusman i glumica Kejt del Kastiljo su pokazali da je on bio manje zainteresovan za snimanje filma o svom životu, a više za flertovanje sa meksičkim glumicom.\nPoruke, koje je juče objavio list „Milenio“, a njihovu autentičnost je potvrdio jedan meksički zvaničnik, pokazuju da je Gusmana najviše interesovalo da se nađe licem u lice sa glumicom, kao i da zapravo nije znao ko je američki glumac Šon Pen, prenela je agencija AP.\nPen je priznao da se naknadno ubacio na sastanak koji je Del Kastiljo zakazala sa Gusmanom kako bi razgovarali o planovima za snimanje filma o životu narko bosa, a koji je održan 2. oktobra u planinama gde se „El Čapo“ skrivao.\n„Kako se ono zove onaj glumac?“, navodi se u jednoj poruci sa broja za koji je potvrđeno da ga je koristio Gusman.\nOn je kasnije tražio od svojih advokata da mu kažu u kojim se filmovima Pen pojavljivao.\nMeksički zvaničnik, koji je želeo da ostane anoniman, potvrdio je da su „El Čapove“ poruke, kojih ima više desetina, autentične. U mnogima se izražava divljenje i čežnja za sledećim susretom, umesto interesa za planirani filmski projekat.\n„Kažem ti, više sam uzbuđen zbog susreta sa tobom nego zbog scenarija za film“, napisao je jednom prilikom Gusman glumici, koju je u svom imeniku zapamtio kao „ermoza“, što je pogrešno napisana reč koja na španskom znači „lepotica“.\nU drugoj poruci narko bos piše Del Kastiljovoj: „Kako je najbolja i najinteligentnija žena na svetu, kojoj se veoma divim?“.\nGusman, koji je oženjen bivšom misicom Emom Koronel i ima decu sa njom, kao i još nekim ženama, u jednoj poruci piše: „Moja majka želi da te upozna. Pričao sam joj o tebi.“\nGlumica odgovara: „Osim našeg filmskog projekta, veoma sam uzbuđena što ću te videti uživo“ i kasnije dodaje: „Uskoro ćemo se zagrliti!“\nMeksički analitičar Alehandro Ope navodi: „Šta je tu čudno? To što je Gusman slab na žene? On ima 18 dece, oženjen je ženom 30 godina mlađom od njega. Nema tu ništa čudno“.\nGusman je uhvaćen u petak, nakon pucnjave između njegovih pomagača i meksičkih marinaca u kući u obalskom gradu Los Močis, u državi Sinaloa. Tom prilikom je ubijeno pet kriminalaca, a još šest je povređeno.\nVlasti navode da su uspele da otkriju lokaciju na kojoj se nalazi Gusman zahvaljujući intervjuu koji je sa njim imao Šon Pen.\nEl ČapoKejt del Kastiljomeksikonarko bos\nZbog oštrih zakona Kambodža optužena da ide ka diktaturi\nJanša osudio ekstremizam nakon protesta ispred ambasade\nOtvaraju se srednje škole u Čikagu posle godinu dana


Promovisana knjiga “SPC i sveštenstvo u BiH u Prvom svjetskom ratu” | Palelive.com\nPočetna Regija Višegrad Promovisana knjiga “SPC i sveštenstvo u BiH u Prvom svjetskom ratu”\nPromovisana knjiga “SPC i sveštenstvo u BiH u Prvom svjetskom ratu”\nVIŠEGRAD – U Andrićevom institutu promovisana je knjiga “Srpska pravoslavna crkva /SPC/ i sveštenstvo u BiH u Prvom svjetskom ratu” autora Borivoja Miloševića.\n“Riječ je o knjizi koja je prvi put promovisana na Sajmu knjiga u Beogradu, a sada na Sajmu knjiga u Višegradu. Ona je rezultat trogodišnjeg istraživanja, a nastala je iz dva razloga – zbog istorijskog i nacionalnog značaja i zbog neistraženosti teme”, rekao je Milošević.\nOn je dodao da je pisanje o stradanju crkve i srpskog sveštenstva u BiH i pisanje o istoriji Srba u BiH u Prvom svjetskom ratu, jer je crkva kao institucija nerazdvojni dio života naroda.\n“Crkva i narod su duboko povezani tako da, istražujući srpsku crkvu, ujedno ovo je i prilog poznavanju Srba u BiH”, rekao je Milošević.\nOn je istakao da je sveštenstvo doživjelo mnoga stradanja za vrijeme Prvog svjetskog rata, mnogi sveštenici su likvidirani, mnoge crkve temljeno opljačkane i pretvarane u vojne magacine.\nRecenzent Boško Branković rekao je da se autor knjige svrstao u jednog od najznačajnijeg istoričara koji se bave proučavanjem istorije Prvog svjetskog rata u BiH i Republici Srpskoj.\n“Ovo djelo spada u jedno od najznačajnijih u kojem se govori o istoriji Prvog svjetskog rata, stradanju sveštenstva i srpskog naroda. Značaj monografije leži u tome da je Milošević koristio domaću arhivsku građu i arhivsku građu iz okruženja, ali i crkvene arhive i objavljene izvore, kao što je memoarska građa”, dodao je Branković.\nOn je istakao da autor prati tekuću bibliografiju koja je nezaobilazna za stvaranje ovakvog djela.\nPrethodni članak“Ćiro” stigao na željezničku stanicu\nNaredni članakNajbolja ekipa “Ukrinski cvijet” iz Prnjavora


Vaterpolisti Srbije otputovali na pripreme u Japan - Sportske.net\nVaterpolo reprezentacija Srbije otputovala je danas u Japan na pripreme uoči Svetskog prvenstva u Južnoj Koreji.Kako je saopštio Vaterpolo savez, selektor Dejan Savić i 13 igrača otputovali su u Japan gde će trenirati sa domaćom ekipom.\nVaterpolo reprezentacija Srbije otputovala je danas u Japan na pripreme uoči Svetskog prvenstva u Južnoj Koreji.\nKako je saopštio Vaterpolo savez, selektor Dejan Savić i 13 igrača otputovali su u Japan gde će trenirati sa domaćom ekipom.\n"Dobro će nam doći taj rad. Bićemo sedam dana u Japanu, a onda se selimo u južnokorejski Kvandžu. Mlada smo ekipa, ali to ne znači da nemamo ambicije. Srbija uvek igra isto, videćemo do kog plasmana će nas to dovesti ovog puta", rekao je kapiten Miloš Ćuk.\nNajmladji su zaduženi za dodatnu opremu, Nikola Jakšić i Radomir Drašović o svemu vode računa.\n"Najvažnije je da sam se odmorio. Bila je naporna sezona. Znam da će selektor sada da pojača tempo. Verujem da ćemo dostojno predstavljati Srbiju", naveo je Jakšić.\nPosle braće Pijetlović, ponovo će na jednom ovakvom takmičenju u srpskom timu igrati braća - Strahinja i Viktor Rašović. Stariji Strahinja je debitant, a Viktor ima iskustvo sa Svetskog prvenstva u Budimpešti pre dve godine.\n"Mnogi pričaju da nemamo nikakav imperativ i da smo svoj cilj za ovu godinu ostvarili. Medjutim, svi imamo svoj unutrašnji pritisak i potrebno je da se sa njim izborimo", rekao je Strahinja Rašović.\nSelektor Dejan Savić uobičajenim dosetkama pravi atmosferu i želi da njegovi igrači bez straha dočekaju veliko takmičenje. Podsetio je na druženje dan ranije, kada su stariji reprezentativci, koji su sada na odmoru, došli da podrže novi sastav.\n"To je ta atmosfera koju negujemo, pravi gest. Nisu morali da dodju i podrže naše momke, ali su osetili trenutak. Volim taj tim, taj duh i te prijatelje koji su uvek sa nama", rekao je Savić.\nPosle fotografisanja mladi sastav Srbije krenuo je na put, na turu do Japana, sedmodnevne pripreme i odlazak brzim vozom u Južnu Koreju.\nSrpski vaterpolisti će na putu dugom 26 dana, tokom kojeg će preći gotovo 25.000 kilometara boraviti u tri države i pet gradova.\nSvetsko prvenstvo u vodenim sportovima održaće se od 12. do 28. jula u južnokorejskom gradu Kvandžuu. Vaterpolo turnir trajaće od 15. do 27. jula.


PROJEKTI Jedan od uvjeta za izvoz crvenog mesa iz BiH u države Evrope\nFoto: Učestvovao veliki broj eksperata\nProjekt „Tehnička pomoć u oblasti upravljanja nusproizvodima životinjskog porijekla i životinjskim otpadom u BiH“ u potpunosti je finansirala Evropska unija u vrijednosti od 1.673.000 eura, a implementirala poljska konsultantska firma EPRD, u konzorciju s Veterinarskim fakultetom Univerziteta u Sarajevu, kazala je za „Avaz“ predstavnica EPRD-a za Balkan Melisa Gazdić.\nDodala je da je projekt finansiran iz IPA 2012 sredstava i trajao je od juna 2016. do juna ove godine.\n- Cilj projekta je bio pomoći nadležnim organima BiH u osiguranju visokog nivoa zaštite javnog zdravstva i zdravlja životinja u BiH. Projekt je izradio i Studiju izvodljivosti koja je procijenila količine generisanog nusproizvoda i predložila tehnološke opcije s najoptimalnijim rješenjima za tretman, odlaganje, transportiranje i zbrinjavanje nusproizvoda životinjskog porijekla i životinjskog otpada, kao i lokacije za odgovarajući objekte – pojasnila je Gazdić.\nGazdić: Zaštititi javno zdravlje, zdravlje životinja i okoliš\nPrema njenim riječima, u projektu je učestvovao veliki broj eksperata koji su bili angažirani po različitim specijalističkim pitanjima, a koji su dolazili iz zemalja EU, zemalja regiona i eksperata iz BiH.\n- Sistem upravljanja nusproizvodima životinjskog porijekla u BiH treba dalje podržati, uključujući snažnu političku posvećenost nadležnih organa BiH na svim nivoima, podršku privatnom sektoru, ali i podršku donatora. Najvažnija podrška i pretpostavka održivosti rezultata projekta je politička volja na svim nivoima da bi se postigao značajan napredak u integracijama u EU, osigurali bolji uvjeti za subjekte u poslovanju s hranom i zaštitilo javno zdravlje, zdravlje životinja i okoliš – naglasila je Gazdić.\nGazdić smatra da organi vlasti BiH trebaju usvojiti ključne dokumente razvijene kroz Projekt i na taj način omogućiti nastavak aktivnosti u razvoju sistema upravljanja nusproizvodima životinjskog porijekla i životinjskim otpadom.\n- U skladu s evropskim regulativama vezanim za uvoz crvenog mesa u EU, uspostavljen i usaglašen sistem upravljanja nusproizvodima životinjskog porijekla i životinjskim otpadom u BiH je jedan od uvjeta koje BiH mora ispuniti da bi dobila mogućnost izvoza crvenog mesa u EU te je i zbog toga usvajanje dokumenata koje je projekt pripremio bitan korak koji sada ostaje na bh. vlastima – istakla je Gazdić.\nDirektor Kancelarije za veterinarstvo BiH Ljubomir Kalaba za naš list kazao je da neškodljivo zbrinjavanje nusproizvoda životinjskog porijekla i animalnog otpada predstavlja samo jedan dio veterinarske djelatnosti koja pokriva izuzetno široku i značajnu oblast zaštite javnog zdravlja i zdravlja životinja, a time i zdravlja ljudi.\nKalaba: Osnaženi kapaciteti svih učesnika u ovom sistemu\n- Projekt koji je finansiran od Evropske unije je prošle sedmice uspješno završen. Ovaj dvogodišnji projekt je zajedničkim, timskim radom u izuzetno dobroj komunikaciji svih nadležnih institucija, uključujući javni i privatni sektor, a uz podršku eksperata polučio jako dobre rezultate u ovoj oblasti. Osnovni cilj i zadatak ovog projekta je bio razvijanje javne svijesti o značaju ove oblasti i značaju uspostavljanja sistema upravljanja nusproizvodima životinjskog porijekla i animalnog otpada na jedan racionalan i efikasan način – pojasnio je Kalaba.\nDodao je da u vezi s navedenim ovaj projekt je kroz niz aktivnosti osnažio kapacitete svih učesnika u ovom sistemu te između ostalog izradio Strategiju za upravljanje nusproizvodima životinjskog porijekla i animalnim otpadom s jasnim planovima za implementaciju.\n- Izrađena je i Studija izvodljivosti s modelom upravljanja, tehnologijama, troškovima za izgradnju postrojenja za preradu i finansijska sredstva koja su potrebna da bi se takav sistem razvio.\nZnačaj ovog projekta ogleda se i u činjenici da je kroz IPA II pretpristupnu pomoć EU, Ured za veterinarstvo BiH već zatražio nastavak aktivnosti koje se odnose na upravljanje nusproizvodima životinjskog porijekla – naglasio je Kalaba.\nEvropska unija Melisa Gazdić Ljubomir Kalaba\nHoće li EU tražiti od Crne Gore uvođenje vlastite valute


Delegacija Pokrajinske vlade na Međunarodnom sajmu turizma u Guangdžou: Velika zainteresovanost kineskih turista za turističke potencijale AP Vojvodine – Покрајински секретаријат за привреду и туризам\nNa ovogodišnjem Međunarodnom sajmu turističke berze (Guangzhou International Travel Fair 2017 for Travel & Tourism – GITF 2017), prisutna je AP Vojvodina, sa svojom šarolikom turističkom ponudom, za koju posetioci iz NR Kine, ali i iz drugih zemalja sveta, pokazuju veliko interesovanje, učestvujući u interakciji sa predstavnicima Pokrajinske vlade, na čijem čelu je potpredsednik Pokrajinske vlade i pokrajinski sekretar za privredu i turizam Ivan Đoković, kao i sa Turističkom organizacijom Vojvodine.\nDelegacija Pokrajinske vlade Autonomne pokrajine Vojvodine boravi u radnoj poseti sestrinskoj pokrajini Guangdong u gradu Guangdžou, gde se od 23. do 25. februara 2017. godine, održava ovaj Sajam, značajan za veliko kinesko turističko tržište.\n,,Usled dobre saradnje Pokrajinske vlade i pokrajine Guangdong, nastala je ideja da se nastupi na ovom sajmu turističke berze u Guangdžou, gde su nam partneri iz ovog grada ustupili izložbeni prostor. Osnovni motiv dolaska je upravo činjenica da je Srbija jedina evropska zemlja sa bezviznim režimom za kineske građane. U toku sajma održali smo konferenciju za čitav Balkan na kojoj smo predstavili turističke atrakcije AP Vojvodine, ali i čitave Srbije“, rekla je ovom prilikom direktorica TOV-a dr Nataša Pavlović koja je istakla da se kineski turisti posebno zanimaju za festivale i individualna putovanja, kao i vinski regioni i kampovi.\nČuvena vinarija ,,Fruškogorski vinogradi” iz Banoštora, obogatila je ponudu izlobenog prostora Vojvodine i svojom serijom vina pod nazivom ,,Fruškać”, pomogla sam izložbeni koncept Turističke organizacije Vojvodine, što predstavlja pravi primer korporativne odgovornosti prema procesu unapređenja turističke, tačnije vinske i celokupne gastronomske ponude AP Vojvodine. Crno, belo i roze vino ove izuzetne serije jeste vino sa najboljim odnosom cene i kvaliteta na tržištu regiona, predstavljena pod simboličnim sloganom ,,Samo pusti da te iznenadi”. Ova vinarija na tržištu NR Kine nastupa, pored serije ,,Fruškać”, i sa serijom vina ,,Quet” vrhunskog kvaliteta.\nTrenutno se osim u zemlje regiona, vina ,,Fruškogorskih vinograd” izvoze u NR Kinu, Rusku Federaciju i SAD, dok se u 2016, 2017. i 2018. godini očekuje rast prodaje.


InfoBrcko.com - Brčko: Organizovan prijem za mladu reprezentaciju BiH u futsalu\nBrčko: Organizovan prijem za mladu reprezentaciju BiH u futsalu\tIstaknuto\nSead Šadić, glavni koordinator Vlade Brčko distrikta BiH, kazao je da mu je čast što je Distrikt ugostio reprezentaciju BiH u futsalu i da će se grad potruditi da bude dobar domaćin.\n„Vlada je odlučila da u sklopu svoje 19. godišnjice večeras ugosti reprezentaciju Bosne i Hercegovine u futsalu „U-19" koja će odigrati utakmicu protiv MK „Klanac". Raduje nas što je Distriktu pripala čast da ugosti reprezentaciju i potrudit ćemo se da budemo dobri domaćini. Inače, MK „Klanac" ove godine ujedno obilježava i svoju desetu godišnjicu tako da se nadam da će biti kvalitetna utakmica", kazao je Šadić.\nSelektor futsal reprezentacije BiH Ivo Krezo kazao je da je večerašnja utakmica za mladu reprezentaciju Bosne i Hercegovine u futsalu ujedno i pripremna utakmica za kvalifikacije za evropsko prvenstvo.\n„Ovo nam je ujedno i pripremna utakmica za kvalifikacije za evropsko prvenstvo gdje ćemo biti domaćini u Mostaru krajem ovog mjeseca. S nama u grupi su Portugal, Srbija i Moldavija i radi se o teškoj grupi. Utakmica u Brčkom će nam biti kao provjera, jer ekipa „U-19" je u formiranju. Nadam se da ćemo odigrati večeras dobru utakmicu protiv MK „Klanac", kazao je Krezo.\nVečerašnja utakmica koja će se odigrati s početkom u 18.00 sati je organizovana u okviru obilježavanja 19 godina Brčko distrikta BiH.


Domaći putari na autoputu do Ljiga\n29/10/2012 | 12:39\nVlada Srbije uplatiće danas avans azerbejdžanskoj firmi Azvirt u iznosu većem od 60 miliona evra kako bi domaći građevinari mogli da se uključe u gradnju autoputa od Ljiga do Preljine na Koridoru 11, izjavio je ministar građevine Velimir Ilić.\n“Taj novac će biti infuzija za oživljavnaje srpskih putara”, rekao je Ilić otvarajući sedmi Međunarodni sajam investicija i nekretnina BELRE koji se održava na Beogradskom sajmu.\nIlić je rekao da je na Koridoru 11 kod Ljiga i Gornjeg Milanovca već otvoreno pet gradilišta s obzirom da je na sednici vlade u subotu rešeno pitanje PDV-a, carine, eksproprijacije, ali i drugi problemi koji su kočili realizaciju tog projekta.\nOn je kazao da je sad obezbeđen i avans i da je gotova građeivnska dozvola. Ilić je rekao da je započeta izgradnja dva tunela kod Ljiga i Gornjeg Milanovca.\nGovoreći o ponudi kineskih kompanija da učestvuju u građi Korodora 11 od Beograda do Ljiga, ministar je naveo da će na sledećoj sednici ove nedelje vlada potvrditi izbor najpovoljnijeg kineskog ponuđača za gradnju autoputa od Obrenovca do Ljiga, izuzev deonice Ub – Lajkovac koju već grade domaći građevinari.\nPrema rečima minsitra, jedna kineska kompanija ponudila je da gradi deonice od Obrenovca do Ljiga za cenu od 5,8 miliona evra po kilometru, što je za oko dva miliona evra jeftinije od azerbejdžanske firme Azvir koja gradi od Ljiga do Preljine. Ilić je rekao da ćemo dobiti od kineske Eksim banke veoma povoljan kredit sa kamatom ispod tri odsto.\nOn je kazao da se priprema i javno privatno partnerstvo sa Kinezima za građnju autoputa od kineskog mosta u Beogradu do Obrenovca, u okviru koga će biti izgrađen veliki most na Savi i Surčinska Petlja.\n“Krenuli smo Koridor 11 da gradimo punom parom i već otvorili pet gradilišta”, naglasio je Ilić podsetivši da je rok za autoput od Beograda do Preljine 38 meseci. On je dodao da se priprema i dokumentacija za gradnju autoputa od Preljine do Pojata.\nBajatović: Poskupljenje gasa moguće od 1. januara\nRadijatori u Beogradu najzad topli


"Jednistveni prostor Karpatskog basena" | Savez vojvođanskih Mađara\n"Jednistveni prostor Karpatskog basena"\nPastor: Velikim firmama 0,5-9 miliona evra\nLetnji kamp Omladinskog hrišćanskodemokratskog saveza (IKSZ) u Kišvardi (Mađarska) u petak bio je domaćin skupa na kojem su učestvovali predstavnici mađarske vlade i lideri prekograničnih mađarskih organizacija.\nBilo je reči o očuvanju identiteta i o programima privrednog razvoja delova Erdelja, Gornjih krajeva, Vojvodina i Zakarpatske na kojima žive Mađari - izvestila je mađarska državna novinska agencija MTI.\nPred više od 170 učesnika Peter Kiš-Parciu, zamenik državnog sekretara za pogranični privredni razvoj u mađarskom ministarstvu spoljne ekonomije i inostranih poslova je rekao da su prioritetni ciljevi programa privrednog razvoja stvaranje radnih mesta, pomoć preduzećima i razvoj "razmišljanja u okvirima jedinstvenog prostora Karpatskog basena".\nDodao je da osnove napretka čini razvoj putne i železničke infrastrukture između matične zemlje i prekograničnih mađarskih gradova, ali je isto tako važno i otvaranje novih graničnih prelaza.\nIštvan Pastor, predsednik Saveza vojvođanskih Mađara (SVM) je rekao da su se tokom proteklih više od 20 godina organizacije koje okupljaju prekogranične Mađare bavile očuvanjem identiteta i opstankom, kao i obrazovanjem, kulturom, medijima i upotrebom jezika.\nSada Mađari i političke snage koje ih predstavljaju najvažnijim zadatkom smatraju pitanja standarda i egzistencije i privredno jačanje. Za to nije bila dovoljna finansijska podrška srpske države, ali su sredstva koja su proteklih godina stizala iz Mađarske pokrenula privredni razvoj i u Vojvodini - prenosi Pastorove reči MTI.\nPredsednik SVM je podsetio na to da je mađarska vlada u novembru 2015. obezbedila 50 milijardi forinti za trogodišnji program privrednog razvoja. Fondacija koja je osnovana radi raspodele novca i obavljanja upravljačkih zadataka je raspisala 13 konkursa u 3 kruga. Bilo je 7 hiljada prijavljenih i 6,200 dobitnika. Većinom su to porodična gazdinstva, mikro i mala preduzeća, koja su iz nepovratne pomoći mogla da kupuju sredstva, a započeo je i program kupovine zemljišta i kuća.\nSada je u toku procena prijava na konkursu za velike izvore. Tu se prijavilo 30 mađarskih firmi. One će u okviru od 0,5 miliona do 9 miliona evra moći da otvaraju nova radna mesta i investiraju - izneo je Pastor. Po njemu će sa tim firmama moći sarađivati oko 4.000 dobavljača.\nHunor Kelemen, predsednik Demokratskog saveza Mađara u Rumuniji (RMDSZ) je govorio o tome da je Erdelj u komplikovanijoj situaciji od Vojvodine, a zbog svojih geografskih i ekonomskih karakteristika. Na strategiju ekonomskog razvoja Erdelja uticaj imaju razlike između regija, "fobija" rumunske nacije u vezi sa tim prostorom, kao i to da su strogi uslovi za korišćenje izvora Evropske unije - rekoa je Kelemen i dodao da će se tamošnjim konkursima baviti novoosnovana fondacija Pro Economica.\nJožef Menjhart, predsednik Partije mađarske zajednice (MKP) je u vezi sa položajem Gornjih krajeva rekao da se u Južnoj Slovačkoj smanjuje broj Mađara, da stanovništvo intenzivno stari, da se povećava iseljavanje mladih i nezaposlenost, a da izostanak infrastrukturnog razvoja i investicija najviše pogađa opštine Slovačke u kojima žive Mađari.\nMenjhart je dodao da mađarska manjina u Gornjim krajevima "ne sedi skršetnih ruku", jer je 2014. godine urađen Plan Baroš Gabor koji sadrži mogućnosti razvoja regiona. taj stručni materijal će u avgustu i u ranu jesen biti predstavljen mađarskoj zajednici, a istovremeno će započeti i "dijalog o privrednom razvoju sa stanovništvom".\nU Zakarpatsku je pomoć privrednom razvoju iz Mađarske stizala preko više programa - rekao je Geza Gulači, potpredsednik Zakarpatskog mađarskog kulturnog saveza (KMKSZ).\n2016. je započet program Ede Egan u sklopu kojeg je od 1100 pristigle konkursne prijave pozitivno ocenjeno 880, što je sličan procenat kao u Vojvodini. Ove godine je broj prijava udvostručen, pa će se u narednom periodu odlučivati o 3,200 konkursnih prijava - penosi MTI Gulačijeve reči.\nVajdasag Ma, MTI


Konferencija o obnovljivim izvorima energije na Beogradskom sajmu - Bizlife.rs\nKonferencija o obnovljivim izvorima energije na Beogradskom sajmu\n12:53 Beograd, 14/10/2011\nKonferencija “Investiranje u obnovljive izvore energije – predstavljanje gradova sa najvećim potencijalima” biće održana danas na Beogradskom sajmu, a konferenciju će otvoriti potpredsednica Vlade Srbije Verica Kalanović.\nOrganizatori su najavili učešće i specijalnog savetnika predsednika Vlade Srbije za energetiku Petra Škundrića, zamenika direktora SIEPA Gorana Džafića i predsednice Upravnog odbora CEDEF-a Jovanke Arsić-Karišić.\nKonferencija predstavlja jedinstvenu priliku za predstavljanje odabranih gradova koji imaju najveće potencijale u oblasti obnovljive energije potencijalnim investitorima iz oblasti energetike, relevantim agencijama, državnim institucijama i medijima.\nCilj konferencije je da se osim razmene informacije o mogućnosti investiranja u ovu oblast, pospeši dijalog lokalne samouprave, privrede i investitora, kao i da se promovišu energetski potencijali Srbije.\nkonferencija obnovljivi izvori energije Srbija


„SDP BiH je partija koja prepoznaje kapacitete mladih ljudi, te im daje šansu da se aktivno uključe u rješavanje problema mlade populacije u BiH. Nakon poražavujućih brojki od više od 80.000 mladih koji su napustili našu državu u potrazi za zaposlenjem širom Evrope, odlučili smo mladima ponuditi naš plan, koji će biti dio našeg Izbornog programa 2018.\nPartija europskih socijalista je pozvala našu partiju da se drugi put pridružimo mladim socijaldemokratama Europe u promoviranju Plana za mlade, koji za cilj ima zapošljavanje i obrazovanje mladih. Ovom akcijom se pridružujemo mladima cijele Europe u borbi za bolje uvjete za mlade ljude!\nDanas ovu uličnu akciju imamo u Sarajevu, a sutra u Banovićima. Promocija Plana za mlade, kako europskog, tako i Plana za mlade SDP BiH, čija je izrada u toku, za nas predstavlja jedan u nizu koraka brige o mladim ljudima u BiH, koji svakodnevno odlaze iz naše zemlje.\nPozivamo i druge stranke i organizacije da počnu raditi na rješavanju ovih problema, sa kojima se naši mladi redovno susreću, kako bi napravili bolje društvo za sve nas“, navela je Lana Prlić, potpredsjednica SDP BiH i ambasadorica Plana za mlade BiH.\nObjavio: Pet, 16/06/2017 - 16:24\nŽuljević: Vlast odbija na dnevni red staviti Zakon koji bi omogućio mladima prvo radno iskustvo


EU parlament je podržao zakonski prijedlog prema kojem će za tri godine u EU biti uveden obavezni univerzalni punjač za mobilne telefone. Iako ovaj prijedlog ima nezvaničnu podršku svih 28 članica Unije, loptica je sada u dvorištu Evropske komisije, budući da bi ona trebalo da propiše kako će univerzalni punjač izgledati, kao i uslove pod kojima će biti nametnut toj industriji. Ukoliko bude usvojen u aktuelnoj formi, ovaj zakon će se odnositi na sve radio proizvode, odnosno na bilo koju opremu koja prima ili emituje radio talase sa ciljem komunikacije, uključujući mobilne telefone, GPS sisteme, tablete itd.\n"Moramo imati univerzalni punjač za sve mobilne telefone - i svi građani su za to", izjavila je evropska komesarka za digitalni razvoj, Neli Kros. Belgijski poslanik u Evropskom parlamentu iz redova socijalista, Mark Tarabela, pozdravio je ovaj zakon.\n"Želimo da natjeramo proizvođače da svoje telefone prilagode univerzalnom punjaču, što bi olakšalo život građana, ali i smanjilo troškove kupovine punjača, i spriječilo nagomilavanje elektronskog otpada", izjavio je Tarabela.\nViše u ovoj kategoriji: « Rekli zbogom vodi iz plastike\tPoljski činovnici zbog štednje prelaze na bicikle »


NEZAVISNI POSLANIK ADAM ŠUKALO TVRDI: Darko ilić i Dubravko Kremenović ubili su Davida Dragičevića | Žurnal | Jedina slobodna teritorija\nNezavisni poslanik Adam Šukalo tvrdi:Darko ilić i Dubravko Kremenović ubili su Davida Dragičevića\nNezavisni poslanik Adam Šukalo tvrdi: Darko ilić i Dubravko Kremenović ubili su Davida Dragičevića\nPoslanik Šukalo tvrdnje o počiniocima ubistva iznosi na osnovu spisa Okružnog tužilaštva Banjaluka o predmetu ubistva Davida Dragičevića, koji je dobio anonimnim putem\nPiše: Ljiljana Kovačević Objavljeno: 05. listopad 2018. 15:01\nSamostalni poslanik u Narodnoj skupštini Republike Srpske Adam Šukalo izjavio je danas da moraju biti uhapšeni načelnik Uprave za organizovani kriminal MUP-a Republike Srpske Darko Ilić, kao i inspektor u toj Upravi Dubravko Kremenović, koji su, kako je naveo, planirali, organizovali i učestvovali u ubistvu 21-godišnjeg mladića iz Banjaluke Davida Dragičevića.\nŠukalo je rekao da takve tvrdnje iznosi na osnovu spisa Okružnog tužilaštva Banjaluka o predmetu ubistva Davida Dragičevića, koji je dobio anonimnim putem.\n„Uvjerenja sam, kao i opozicija u RS, da je ubistvo Davida Dragičevića organizovani zločin, a svi dokazi u spisu koji posjedujem govore da su počinioci i organizatori ubistva pripadnici MUP-a RS, sve do najviših funkcionera MUP RS“, naveo je Šukalo na konferenciji za novinare.\nOn je postavio pitanje – zašto Okružno tužilaštvo Banjaluka ne radi u skladu sa zakonom i ne naredi hapšenje umiješanih u ubistvo Davida Dragičevića jer, kako je naveo, u tužilačkom spisu postoje svi dokazi i pojedinačna imena pripadnika MUP RS, ali i ostalih koji su učestvovali u pripremanju ubistva, likvidaciji Davida Dragičevića, a potom u zataškavanju ubistva.\n„Iz tužilačkog spisa jasna je direktna Ilićeva odgovornost u dešavanja oko kuće Rađena, kao i komunikacija sa ostalima umiješanim u planiranje, ubistvo i zataškavanje zločina“, kazao je Šukalo.\nIlić je na konferenciji za novinare održanoj 26. marta izjavio da je David Dragičević u noći nestanka 18. marta pojeo burek u jednoj pekari, potom opljačkao kuču Đorđa Rađena u naselju Lauš, a onda sa mosta upao u rječicu Crkvena.\nKasnijim ekspertizama, koje je potvrdio načelnik Uprave kriminalističke policije MUP RS Siniša Kostrešević, utvrđeno je da u navodno opljačkanoj kući nisu nađeni DNK tragovi Davida Dragičevića.\n„Zločin je savršeno planiran, od njegove pripreme, do kasnijeg zataškavanja. Tužilaštvo treba da privede Ilića, Kremenovića, ali i Kostreševića, da se smire tenzije“, naveo je Šukalo.\nPrema njegovim riječima, u organizovanju, likvidaciji i zataškavanju ubistva Davida Dragičevića učestvovalo je više od 30 policijskih službenika.\nNavodeći da o tome postoje svi dokazi, koji se nalaze i u tužilačkom spisu, Šukalo je istakao da postupajući tužilac u ovom predmetu, Dalibor Vrećo, kao i glavni okružni tužilac Želimir Lepir, ne rade ništa na hapšenju odgovorih, jer su, kako je naveo, ucijenjeni.\n„Jedni druge ucjenjuju i to je ključni razlog što za šest mjeseci od ubistva Davida Dragičevića ovaj slučaj nije rešen, iako postoje svi dokazi, koji se nalaze u tužilačkom spisu”, kazao je Šukalo.\nODGOVORNOST I SMJENE\nOn smatra da treba da reaguje Visoki sudski i tužilački savjet (VSTS) BiH, koji bi trebalo odmah da pokrene odgovornost tužilaca Vreće i Lepira, kao i glavnog tužioca Republičkog tužilaštva za organizovani kriminal Miodraga Bajića.\nTrebalo bi da odmah bude smijenjen i direktor Zavoda za sudsku medicinu RS Željko Karan, protiv kojeg je MUP RS podigao krivičnu prijavu, tereteći ga da je falsifikovao toksikološke nalaze iz krvi i urina pokojnog mladića.\nU toksikološkom nalazu, koji je uradio Karan, navedeno je da je u krvi i urinu mladića nađena veća količina LSD-ija, marihuane i alkohola, iako Zavod za sudsku medicinu u Banjaluci ne poseduje opremu koja to može utvrditi. Naknadni toksikološki nalazi rađeni u Austriji i Beogradu pokazali su da David Dragičević nije koristio LSD i da u njegovoj krvi i urinu nije bilo teških droga.\nNELEGALNA TRGOVINA ORUŽJEM\nŠukalo je postavio pitanje ministru policije Draganu Lukaču - zašto ne obavijesti javnost o tome ko je i kako prikrivao nelegalnu trgovinu oružja iz RS i prodaju naoružanja pojedinim afričkim zemljama.\nRadi se o naoružanju koje je oduzeto građanima RS, koji nisu imali validne dozvole za posjedovanje oružja i koji nisu u postavljenom roku legalizovali posjedovanje naoružanja.\nLjudi koji su umiješani u ubistvo Davida Dragičevića, umiješani su i u nelegalnu trgovinu oružjem, poput vlasnika navodno opljačkane kuće Đorđa Rađena i Filipa Ćuluma, kojeg je David Dragičević u instagram poruci pre nestanka označio odgovorim „ako mu se nešto desi“, rekao je Šukalo.\nNa novinarsko pitanje da li bi ilegalna trgovina oružjem mogla biti motiv ubistva Davida Dragičevića, Šukalo je odgvorio –\n„Ja mislim da“.\nOn je novinarima pokazao i dokument prema kome je američko Državno tužilaštvo 11. septembra uputilo dopis Okružnom tužilaštvu Banjaluka da se od porodice Dragičević zatraži odobrenje o otvaranju naloga pokojnog Davida Dragičevića na društvenim mrežama, s obzirom na to da je sjedište svih firmi, poput Fejsbuka, Instagram…, u SAD-u.\n„Okružno tužilaštvo Banjaluka u vezi s tim uopšte nije kontaktiralo porodicu Dragičević. Pitanje je zašto se u cijeli slučaj uključuje američko pravosuđe. Nema dileme da je ovaj slučaj povezan sa mnogim interesnim grupacijama, pa se zbog toga i američko državno tužilaštvo uključilo u ovaj slučaj“, ocijenio je Šukalo.\nPrema njegovim riječima, kompletan vrh MUP RS, tužioci Lepir, Vrećo i Bajić moraju odmah biti skinuti sa “slučaja Dragičević” i procesuirani.\n“Vrh RS ne dozvoljava da se ubistvo Davida Dragičevića riješi, mada za sve postoje svi dokazi“, istakao je Šukalo i dodao da je u RS nakon izbora, u slučaju pobjede opozicionog bloka, potrebno sprovesti akciju „Sablja“.\ndarko ilićdubravko kremenovićdavid dragičević\nNakon tri godine: Pravosuđe u BiH još uvijek nije pronašlo ubice Davida Dragičevića\nMUP RS nastavlja progon građana: Bez protestne šetnje povodom 900 dana potrage za pravdom


Nestao Milan Stankovic\nPočetnaBiografijeUživo Grand TVMuzika & PesmeO SajtuKontakt UrednikZvezde GrandaZvezde Granda novostiZvezde Granda infoPretraga SajtaNajčešća PitanjaMarketingMapa SajtaLinkovi PrijateljaUŽIVO Zvezde Granda\tNestao Milan Stankovic\nTweetKada je 13. marta ove godine izabran za predstavnika Srbije na prestižnom takmičenju „Evrovizija“, svi su polagali nade u mladu zvezdu „Granda“ Milana Stankovića. Iako se nije visoko kotirao, Milan je izazvao pažnju svetskih medija, ali je istom vrtoglavom brzinom kojom je postao slavan, nestao sa medijskog neba. Nigde ne nastupa, ne gostuje, ne javlja se na telefon, niti se bilo šta zna o njemu. Po završetku „Evrovizije“ pokrenute su priče da Milan Stanković više neće biti sastavni deo „Granda“, te da čelni ljudi ove kuće žele da ga izbace iz „jata“. S druge strane, šuškalo se i da mladi Milan želi samovoljno da napusti kuću koja ga je iznedrila, te da želi da potpiše ugovor sa PGP-RTS-om. Iako je sve ostalo u domenu trača, poznato je samo da je Milan, zajedno sa Nemanjom i Milenom, jedini koji nije pozvan na poslednji sastanak producentske kuće „Grand“ koji je nedavno upriličen, te da će se o njegovoj sudbini znati nešto više tek u septembru. Tada će biti objavljeno kako, da li i na koji način će Milan biti u sastavu „Granda“.\nS druge strane, Duška Vučenić Lučić, portparol RTS-a, kaže za „Blic“ da je po završetku „Evrovizije“, završena i saradnja sa Milanom.\n- Nisu tačne informacije da Milan želi da izdaje za našu kuću, niti da smo u tom kontekstu u bilo kakvom kontaktu s njim - tvrdi Duška, a Milan se danima nije oglašavao uprkos pokušajima da ga dobijemo na telefon.\nIako je godinama pravilo da svi naši predstavnici na „Evroviziji“ po dolasku nastavljaju i uzdižu svoje karijere, naprave hit ili značajniji koncert, Stanković se od maja do danas nigde nije pojavljivao. Upućeni tvrde da je do raskola između njega i čelnog čoveka „Granda“ Saše Popovića došlo zbog brojnih razmirica jer je Milan po povratku imao mnogobrojne zahteve, a nije želeo da ispoštuje neke dogovore, između ostalog odbio je da daje intervjue za određene medije.\nSaša Popović i producent „Zvezda granda“ Žika Jakšić tvrdili su da Milan nije izbačen iz „Granda“, već da je otišao da se malo odmori. Izgleda da odmor predugo traje…


BH Telecom: Samsung Galaxy Z Flip\nEkran je izrađen od ultra tankog stakla (UTG) pa iako je preko tog stakla opet neka vrsta plastičnog sloja koja ga štiti, pod prstima ostavlja dosta bolji i čvršći dojam. Kad se rasklopi pretvara se u prilično elegantan i visok telefon s jasno izraženim i izdignutim okvirom 6.7″ ekrana.\nOpšti dojam kojeg Z Flip ostavlja u ruci je dojam premium telefona, vrhunske kvalitete izrade ali i opšte izdržljivosti.\nMemorija ROM: 256GB / RAM: 8GB\nRezolucija kamere 12 + 12 / 10 MP\nProcesor: Octa-Core 2.9GHz,2.4GHz,1.7GHz\nRezolucija: 1080 x 2636 (FHD+)\nSenzori: Accelerometer, Barometer, Fingerprint, Gyro Sensor, Geomagnetic Sensor, Hall, RGB Light Sensor, Proximity Sensor\nSadržaj paketa : mobilni uređaj, slušalice, punjač, uputstvo,garancija, doa/dap\nCijena uređaja sa uračunatim PDV-om i popustom na odabrani paket iznosi 2 583,55 KM.\nCijena uređaja sa uračunatim PDV-om i popustom na odabrani paket iznosi 2 533,55 KM.\nCijena uređaja sa uračunatim PDV-om i popustom na odabrani paket iznosi 2 558,55 KM.\nCijena uređaja sa uračunatim PDV-om i popustom na odabrani paket iznosi 2 433,55 KM.\nCijena uređaja sa uračunatim PDV-om i popustom na odabrani paket iznosi 2 543,55 KM.\nCijena uređaja sa uračunatim PDV-om i popustom na odabrani paket iznosi 2 333,55 KM.\nCijena uređaja sa uračunatim PDV-om i popustom na odabrani paket iznosi 2 443,55 KM.\nCijena uređaja sa uračunatim PDV-om i popustom na odabrani paket iznosi 2 143,55 KM.\nCijena uređaja sa uračunatim PDV-om i popustom na odabrani paket iznosi 2 323,55 KM.\nCijena uređaja sa uračunatim PDV-om i popustom na odabrani paket iznosi 1 773,55 KM.\nCijena uređaja sa uračunatim PDV-om i popustom na odabrani paket iznosi 2 223,55 KM.\nCijena uređaja sa uračunatim PDV-om i popustom na odabrani paket iznosi 583,55 KM.\nCijena uređaja sa uračunatim PDV-om i popustom na odabrani paket iznosi 3 078,50 KM.\nCijena uređaja sa uračunatim PDV-om i popustom na odabrani paket iznosi 3 041,50 KM.\nCijena uređaja sa uračunatim PDV-om i popustom na odabrani paket iznosi 3 050,50 KM.\nCijena uređaja sa uračunatim PDV-om i popustom na odabrani paket iznosi 2 958,50 KM.\nCijena uređaja sa uračunatim PDV-om i popustom na odabrani paket iznosi 3 032,50 KM.\nCijena uređaja sa uračunatim PDV-om i popustom na odabrani paket iznosi 2 915,50 KM.\nCijena uređaja sa uračunatim PDV-om i popustom na odabrani paket iznosi 3 010,50 KM.\nCijena uređaja sa uračunatim PDV-om i popustom na odabrani paket iznosi 2 853,50 KM.\nCijena uređaja sa uračunatim PDV-om i popustom na odabrani paket iznosi 2 573,55 KM.\nCijena uređaja sa uračunatim PDV-om i popustom na odabrani paket iznosi 2 478,55 KM.\nCijena uređaja sa uračunatim PDV-om i popustom na odabrani paket iznosi 2 553,55 KM.\nCijena uređaja sa uračunatim PDV-om i popustom na odabrani paket iznosi 2 453,55 KM.\nCijena uređaja sa uračunatim PDV-om i popustom na odabrani paket iznosi 2 403,55 KM.\nCijena uređaja sa uračunatim PDV-om i popustom na odabrani paket iznosi 2 463,55 KM.\nCijena uređaja sa uračunatim PDV-om i popustom na odabrani paket iznosi 2 423,55 KM.\nCijena uređaja sa uračunatim PDV-om i popustom na odabrani paket iznosi 2 960,50 KM.\nCijena uređaja sa uračunatim PDV-om i popustom na odabrani paket iznosi 2 910,50 KM.\nCijena uređaja sa uračunatim PDV-om i popustom na odabrani paket iznosi 2 650,50 KM.\nCijena uređaja sa uračunatim PDV-om i popustom na odabrani paket iznosi 2 388,55 KM.\nCijena uređaja sa uračunatim PDV-om i popustom na odabrani paket iznosi 2 373,55 KM.\nCijena uređaja sa uračunatim PDV-om i popustom na odabrani paket iznosi 2 503,55 KM.\nCijena uređaja sa uračunatim PDV-om i popustom na odabrani paket iznosi 2 383,55 KM.\nCijena uređaja sa uračunatim PDV-om i popustom na odabrani paket iznosi 2 523,55 KM.\nCijena uređaja sa uračunatim PDV-om i popustom na odabrani paket iznosi 2 343,55 KM.\nCijena uređaja sa uračunatim PDV-om i popustom na odabrani paket iznosi 2 980,50 KM.\nCijena uređaja sa uračunatim PDV-om i popustom na odabrani paket iznosi 2 550,50 KM.\nCijena uređaja sa uračunatim PDV-om i popustom na odabrani paket iznosi 2 623,55 KM.